hotchpotch/miracl-hf-unified huggingface dataset:
พระพิมลพัฒนาทร (พวน วรมงฺคโล)
พระพิมลพัฒนาทร (พวน วรมงฺคโล)ดำรงตำแหน่งทางพระสังฆาธิการเป็นเจ้าอาวาสวัดมงคลรัตน์ ตำบลคอโค อำเภอเมืองสุรินทร์ จังหวัดสุรินทร์ , ดำรงตำแหน่งเป็นที่ปรึกษาเจ้าคณะตำบลคอโค อำเภอเมืองสุรินทร์ จังหวัดสุรินทร์
ได้รับพระมหากรุณาธิคุณโปรดฯพระราชทานตั้งสมณศักดิ์ เนื่องในวโรกาสที่ พระราชพิธีฉลองสิริราชสมบัติครบ 60 ปี ขึ้นเป็นพระราชาคณะชั้นสามัญยก เมื่อวันที่ ๑๐ มิถุนายน ๒๕๔๙ โดยมีราชทินนามตามสัญญาบัตรประกอบพัดยศสมณศักดิ์ ว่า พระพิมลพัฒนาทร
อาการป่วยของหลวงปู่หนักขึ้นต้องเดินทาง เข้ารับการรักษาจากคณะแพทย์ ที่โรงพยาบาลพระมงกุฎเกล้า จนกระทั่งท่านได้ละสังขารวันที่ 5 มิถุนายน 2559 ด้วยอาการสงบที่โรงพยาบาลพระมงกุฎเกล้า รวมเวลา ที่ท่านรักษาตัวที่โรงพยาบาล เป็นเวลา ถึง 4 เดือน
เรือพายในเอเชียนเกมส์ 2014
เรือพายในเอเชียนเกมส์ 2014 จัดขึ้น ณ ทะเลสาบศูนย์กีฬาเรือพายแห่งชาติชุงจูแทนกึม, อินช็อน, เกาหลีใต้ ตั้งแต่วันที่ 20 ถึง 25 กันยายน ค.ศ. 2014.
S.T.A.L.K.E.R.
S.T.A.L.K.E.R. คือ ชุดของวีดิโอเกมมุมมองบุคคลที่ 1 แนวยิง, เอาตัวรอด, สยองขวัญ พัฒนาโดย ค่ายเกมสัญชาติยูเครน GSC Game World เป็นเกมสำหรับ Microsoft Windows โดยสภาพแวดล้อมในตัวเกมอยู่ในบริเวณ 60 กม. โดยรอบโรงไฟฟ้านิวเคลียร์เชอร์โนบิลที่เกิดอุบัติเหตุขึ้น โดยถูกเรียกว่า "เดอะโซน" (The zone)ซึ่งในพื้นที่หลายแห่งมีรูปแบบสภาพอากาศและสภาพแวดล้อมที่ผิดปกติเนื่องมาจากผลของการระเบิดของโรงไฟฟ้านิวเคลียร์เชอร์โนบิล
ตัวย่อของ "S.T.A.L.K.E.R." ย่อมาจาก :
เกม S.T.A.L.K.E.R. ทุกภาค ดำเนินเรื่องอยู่ใน "เดอะโซน" ซึ่งเป็นพื้นที่ที่เต็มไปด้วยกัมมันตภาพรังสี สัตว์กลายพันธุ์ และพื้นที่ที่ผิดปกติ ซึ่งเป็นผลมาจากกัมมันตภาพรังสีที่ถูกปล่อยออกมาจากโรงไฟฟ้านิวเคลียร์เชอร์โนบิลที่เกิดการระเบิด ซึ่งเหล่า Stalker คือกลุ่มผู้ที่ใช้ชีวิตอยู่ในเดอะโซนแห่งนี้
เป็นเกมแรกในซีรีส์สตอกเกอร์ ในเกมภาคนี้เราจะได้รับบทเป็นสตอล์กเกอร์ปริศนาคนหนึ่งที่ถูกเรียกว่า "Marked One" ที่รอดชีวิตจากอุบัติเหตุทางรถยนต์และถูกช่วยไว้โดยพ่อค้า(พ่อค้าคนนี้เป็นหัวหน้าของเหล่าloner) และพ่อค้าคนนี้ก็เป็นผู้ที่คอยให้ภารกิจกับคุณ เพื่อค้นหาความจริงที่เกี่ยวกับตัวคุณเอง โลกของเกมนี้ทั้งหมดจะถูกเรียกว่า "The Zone" คือพื้นที่อันตรายขนาด 60 ตารางกิโลเมตรรอบโรงไฟฟ้านิวเคลียร์ CNPP(Chernobyl Nuclear PowerPlant) และเป็นดินแดนที่มีสิ่งผิดปกติอันเกิดจากกัมมันตภาพร ังสีอยู่เต็มไปหมด ทั้งสัตว์กลายพันธุ์และAnomaly
เป็นเกมที่สองในซีรีส์นี้ โดยเนื้อเรื่องจะเป็นเหตุการณ์ก่อนภาค Shadow of Chernobyl ซึ่งในภาคนี้เราจะได้รับบทเป็นทหารรับจ้างชื่อ Scar ที่ได้รับบาดเจ็บจากปรากฏการณ์อิมมิสชั่น (Emission) ซึ่งเป็นการปลดปล่อยพลังจิตจากการควบคุม Noosphere ของ C-Consciousness ขณะกำลังปฏิบัติงานคุ้มกันให้กับกลุ่มนักวิทยาศาสตร์ที่มาทำวิจัย ซึ่งเขารอดจากเหตุการณ์ครั้งนั้นและถูกช่วยเหลือโดยกลุ่มสตอกเกอร์กลุ่มหนึ่งที่มีชื่อว่า Clear Sky ซึ่งทุ่มเทให้กับการวิจัยและทำความเข้าใจธรรมชาติในพื้นที่เดอะโซน
เป็นภาคเสริมแบบ Standalone ตัวที่สองของเกม S.T.A.L.K.E.R. เนื้อเรื่องในภาคนี้จะเกิดหลังเหตุการณ์ที่ Strelok (Marked one) ทำการปิด Brain Scorcher และทำลายC-Consciousness ในภาค Shadow of Chernobyl โดยผู้เล่นจะได้รับบทเป็น พันตรี Alexander Degtyarev (Major ไม่ใช่ชื่อแต่เป็นยศ) ถูกส่งเข้ามาเพื่อทำการสำรวจสาเหตุการตกของเฮลิคอปเตอร์ของกองทัพในปฏิบัติการ Operation Fairway ที่เกิดขึ้นในภาค Shadow of Chernobyl
*มีข่าวจาก GSC Game World ได้ประกาศว่า S.T.A.L.K.E.R. 2 จะถูกวางจำหน่ายในปี 2021
เอ็ลวีรา เดวีนามีรา
เอ็ลวีรา เดวีนามีรา วีรายันตี (; เกิดเมื่อวันที่ 28 มิถุนายน ค.ศ. 1993 ในเมืองซูราบายา จังหวัดชวาตะวันออก) เป็นชาวอินโดนีเซีย และเป็นเจ้าของตำแหน่งปูเตอรีอินโดเนเซีย 2014 เธอได้รับการสวมมงกุฎจากมารีอา กาเบรียลา อิสเลร์ นางงามจักรวาล 2013 และ วูลันดารี เฮอร์แมน ปูเตอรีอินโดเนเซีย 2013 เอ็ลวีราจะไปเป็นตัวแทนของในการประกวดนางงามจักรวาล 2014
ปัจจุบันเอ็ลวีรากำลังศึกษาอยู่ที่มหาวิทยาลัยไอร์ลังกาในซูราบายา จังหวัดชวาตะวันออก เธอเคยไปแลกเปลี่ยนในโซล เกาหลีใต้ในปี ค.ศ. 2011 และนอกจากนี้เธอได้เป็นคณะจากประเทศอินโดนีเซียไปชมการประชุม Harvard National Model United Nations Conference 2012 ในบอสตัน สหรัฐอเมริกา
เอ็ลวีราเป็นทูตการท่องเที่ยวที่บ้านเกิดของเธอที่เมืองซูราบายา และเธอเป็นรองชนะเลิศอันดับ 1 ในการประกวด Cak Ning Surabaya เพื่อค้นหาทูตการท่องเที่ยวของซูราบายา
เอ็ลวีราได้เขาแข่งขันปูเตอรีจาวาตีมูร์ (ธิดาชวาตะวันออก) 2013 ซึ่งตัดสินเมื่อวันที่ 1 ธันวาคม ค.ศ. 2013 และเธอก็ได้รับชัยชนะมา และได้เป็นตัวแทนมาประกวดปูเตอรีอินโดเนเซีย 2014 โดยเป็นตัวแทนของจังหวัดชวาตะวันออก
เอ็ลวีราได้รับตำแหน่งปูเตอรีอินโดเนเซีย 2014 ในวันประกาศผลเธอได้รับการสวมมงกุฎจากมารีอา กาเบรียลา อิสเลร์ นางงามจักรวาล 2013 และวูลันดารี เฮอร์แมน ปูเตอรีอินโดเนเซีย 2013
เอ็ลวีราจะไปเป็นตัวแทนของประเทศไปประกวดนางงามจักรวาล 2014 ที่สหรัฐอเมริกา ผู้ชนะในปัจจุบันปี 2013 คือ มารีอา กาเบรียลา อิสเลร์ จากเวเนซูเอลา
องค์การบริหารส่วนตำบลบางวัน
องค์การบริหารส่วนตำบลบางวัน เป็นองค์กรส่วนปกครองท้องถิ่นที่ตั้งอยู่ในตำบลบางวัน อำเภอคุระบุรี จังหวัดพังงา ตำบลบางวันได้รับการยกฐานะจากสภาตำบลขึ้นเป็นองค์การบริหารส่วนตำบล 
เมื่อวันที่ 30 มีนาคม 2539 โดยรับผิดชอบพื้นทั้งหมดในตำบลบางวัน อำเภอคุระบุรี จังหวัดพังงา ซึ่งมีทั้งหมด 9 หมู่บ้าน ได้แก่ หมู่ที่ 1 บ้านบางวัน หมู่ที่ 2 บ้านตำหนัง หมู่ที่ 3 บ้านบางครั่ง หมู่ที่ 4 บ้านทุ่งละออง หมู่ที่ 5 บ้านคุรอด หมู่ที่ 6 บ้านบางติบ หมู่ที่ 7 บ้านโค้งศรราม หมู่ที่ 8 บ้านไทรทอง หมู่ที่ 9 บ้านบางเอียงตำบลบางวันมีสภาพพื้นที่ส่วนใหญ่เป็นที่ลาดเชิงเขา และเป็นพื้นที่ราบบางส่วน ในพื้นที่ราบเป็นที่ราบชายฝั่งประมาณร้อยละ 10 ของพื้นที่ ตำบลบางวันตั้งอยู่ที่ราบระหว่างหุบเขาติดทะเล ทำให้มีฝนตกชุกมาก พืชพันธุ์ไม้ต่าง ๆ อุดมสมบูรณ์ สภาพดินในพื้นที่เหมาะสมต่อการปลูกพืชสวน เช่น ยางพารา ผลไม้ ปาล์ม ฯลฯ ทุกหมู่บ้านในตำบลบางวันมีแม่น้ำลำคลองสายสั้นๆ ไหลผ่านทุกหมู่บ้าน
เอเชียนพาราเกมส์
กีฬาเอเชียนพาราเกมส์ () เป็นการแข่งขันกีฬาสำหรับคนพิการหลายชนิดระหว่างประเทศของเอเชีย ซึ่งตามปกติจะมีการจัดแข่งขันทุกสี่ปี โดยคณะกรรมการพาราลิมปิกเอเชีย (Asian Paralympic Committee หรือ APC) การแข่งขันจัดขึ้นครั้งแรกในปี 2010 กว่างโจว, ประเทศจีน หลังจากเอเชียนเกมส์ครั้งที่ 16 เอเชียนพาราเกมส์ครั้งที่ 2 จัดขึ้นในปี 2014 อินช็อน, ประเทศเกาหลีใต้.
เอเชียนพาราเกมส์ 2010
กีฬาเอเชียนพาราเกมส์ 2010 การแข่งขันกีฬาเอเชียนพาราเกมส์ครั้งที่ 1 จัดขึ้นที่กว่างโจว สาธารณรัฐประชาชนจีน ระหว่างวันที่ 12 ธันวาคม - 19 ธันวาคม ค.ศ. 2010
32 สนามการแข่งขันที่มีอยู่และโรงยิมได้รับการปรับปรุงโดยการจัดงานนอกจาก 11 อาคารใหม่ค่าใช้จ่ายรวมประมาณ 6 พันล้านหยวน (สามหมื่นหนึ่งพันล้านบาทไทย) หมู่บ้านนักกีฬาค่าใช้จ่ายประมาณ 2 พันล้านหยวน (หนึ่งหมื่นล้านบาทไทย)
สัญลักษณ์อย่างเป็นทางการของการแข่งขันเฟสปิกเกมส์ ครั้งที่ 8 มีสัญลักษณ์เป็นรูป 
เอเชียนพาราเกมส์ในครั้งนี้ บรรจุชนิดกีฬาทั้งหมด 19 ประเภท
กบอเมริกันบูลฟร็อก
กบอเมริกันบูลฟร็อก (; ) เป็นสัตว์ครึ่งบกครึ่งน้ำชนิดหนึ่ง ในอันดับกบ (Anura) ในวงศ์กบนา (Ranidae)
เป็นกบขนาดกลางถึงขนาดใหญ่ โตเต็มที่มีน้ำหนักมากกว่า 1 กิโลกรัมขึ้นไป ตัวที่โตมีความยาวถึง 8 นิ้ว มีถิ่นกำเนิดในทวีปอเมริกาเหนือทางด้านตะวันออกของประเทศสหรัฐอเมริกา เรื่อยไปจนถึงตอนกลางของประเทศ ต่อมามีการนำไปเลี้ยงแพร่กระจายทางด้านตะวันตกของประเทศ
กบอเมริกันบูลฟร็อกเมื่อโตเต็มที่ด้านหลังมีสีเขียว ปนสีน้ำตาลเข้ม มีจุดประสีน้ำตาลทั่วตัว ส่วนหัวด้านหน้ามีสีเขียว ที่ขามีลายพาดขวาง แยกเพศได้โดยสังเกตจากลักษณะภายนอกคือ ตัวเมียมีวงหูเล็กกว่าตา ลำตัวมีสีอ่อนใต้คางมีสีขาวครีม ส่วนท้องอูมและมีขนาดใหญ่ ตัวผู้มีวงหูใหญ่กว่าตา ในช่วงฤดูสืบพันธุ์ลำตัวมีสีเข้มขึ้นและที่ใต้คางมีสีเหลือง หรือเหลืองปนเขียว ไม่มีถุงเสียง แต่มีกล่องเสียงทำให้สามารถส่งเสียงร้องดังคล้ายวัวได้ยินเป็นระยะไกลอันเป็นที่มาของชื่อ
กบอเมริกันบลูฟร็อกจัดเป็นสัตว์เศรษฐกิจที่มีการเพาะขยายพันธุ์เพื่อใช้เนื้อในการบริโภคในหลายประเทศ ในประเทศไทยมีการนำเข้ามาและเพาะเลี้ยงขายพันธุ์นานแล้ว และมีบางส่วนที่เล็ดรอดไปสู่ธรรมชาติ ได้เกิดการผสมข้ามพันธุ์กับกบพื้นเมือง ทำให้เสียสายพันธุ์ดั้งเดิม
เอเชียนพาราเกมส์ 2014
กีฬาเอเชียนพาราเกมส์ 2014 การแข่งขันกีฬาเอเชียนพาราเกมส์ครั้งที่ 2 จัดขึ้นที่อินช็อน, สาธารณรัฐเกาหลี จะเริ่มเปิดการแข่งขันเปิดวันที่ 18 ตุลาคม 2014 และจะสิ้นสุดในวันที่ 24 ตุลาคม 2014 นักกีฬาประมาณ 2405 คนจาก 45 ประเทศ จะแข่งขันทั้งหมด 23 ชนิดกีฬา
เอเชียนพาราเกมส์ในครั้งนี้ บรรจุชนิดกีฬาทั้งหมด 23 ประเภทประเทศที่ได้รับเหรียญทองมากที่สุด 10 อันดับแรก ได้แก่
เจมส์ แดชเนอร์
เจมส์ สมิธ แดชเนอร์ () เกิดวันที่ 26 พฤศจิกายน พ.ศ. 2515 เป็นนักเขียนจินตนิยายชาวอเมริกัน
เจมส์ แดชเนอร์ เกิดในรัฐจอร์เจีย ในวันที่ 26 พฤศจิกายน พ.ศ. 2515 มีพี่น้อง 5 คน แดชเนอร์สมรสกับ ลิเน็ท เอนเดอร์สัน ทั้งคู่มีลูกด้วยกัน 4 คน
อักษรอิสเกอิมลา
อักษรอิสเกอิมลา (İske imlâ; "การเขียนแบบเก่า", ออกเสียง isˈke imˈlʲæ|) เป็นรูปแบบหนึ่งของอักษรอาหรับที่ใช้เขียนภาษาตาตาร์โบราณและภาษาตาตาร์ก่อน พ.ศ. 2463 อักษรนี้ถือว่าเก่าเมื่อเทียบกับอักษรยาญาอิมลา ตัวอักษรที่เพิ่มมาซึ่งไม่พบในการเขียนภาษาอาหรับและภาษาเปอร์เซียนั้นยืมมาจากภาษาชะกะไต อักษรตัวสุดท้ายเปลี่ยนรูปโดยกายัม นาซีรีเมื่อราว พ.ศ. 2413 ต่อมาใน พ.ศ. 2463 อักษรนี้ถูกแทนที่ด้วยอักษรยาญาอิมลา อักษรนี้ยังคงใช้โดยชาวตาตาร์ในจีนที่พูดภาษาตาตาร์โบราณ
สุวพันธุ์ ตันยุวรรธนะ
นายสุวพันธุ์ ตันยุวรรธนะ เป็นรัฐมนตรีประจำสำนักนายกรัฐมนตรีและประธานกรรมการกองทุนหมู่บ้านและชุมชนเมืองแห่งชาติ อดีตรัฐมนตรีว่าการกระทรวงยุติธรรม อดีตเลขานุการศูนย์บัญชาการติดตามสถานการณ์ ประธานคณะกรรมการข้อมูลข่าวสารของราชการและประธานกรรมการคณะกรรมการประสานงานสภานิติบัญญัติแห่งชาติ ตามคำสั่งสำนักนายกรัฐมนตรี ที่ 159/2557ประธานคณะกรรมการประสานงาน รวม 3 ฝ่าย (คณะรัฐมนตรี สภานิติบัญญัติแห่งชาติ และสภาขับเคลื่อนการปฏิรูปประเทศ) ตามคำสั่งสำนักนายกรัฐมนตรี ที่ 336/2558ประธานกรรมการกองทุนหมู่บ้านและชุมชนเมืองแห่งชาติประธานกรรมการในคณะกรรมการตรวจสอบและประเมินผลภาคราชการ ในรัฐบาลพลเอกประยุทธ์ จันทร์โอชา และเป็นอดีตผู้อำนวยการสำนักข่าวกรองแห่งชาติ สำนักนายกรัฐมนตรี ระหว่างวันที่ 21 มกราคม 2557 ถึง 18 มีนาคม 2557 เขาเป็นกรรมการในศูนย์รักษาความสงบ ตามคำสั่งคำสั่งที่ พิเศษ 1/2557 เรื่องจัดตั้งศูนย์รักษาความสงบ โดย ยิ่งลักษณ์ ชินวัตร
สุวพันธุ์ ตันยุวรรธนะ เกิดเมื่อวันที่ 23 ธันวาคม พ.ศ. 2496 เป็นบุตรของพันเอก วิเวก ตันยุวรรธนะ กับนางพนิดา ตันยุวรรธนะ จบชั้นมัธยมศึกษาปีที่ 3 จากโรงเรียนดรุณาราชบุรี ปริญญาตรีรัฐศาสตร์ จากมหาวิทยาลัยเชียงใหม่ ด้านครอบครัว สมรสกับนางรุ่งนภา ตันยุวรรธนะ (สกุลเดิม วงษ์ขันธ์) มีบุตร 2 คน
สุวพันธุ์ ตันยุวรรธนะ เข้ารับราชการในสังกัดสำนักข่าวกรองแห่งชาติ เคยดำรงตำแหน่งรองผู้อำนวยการ และเป็นผู้อำนวยการสำนักข่าวกรองแห่งชาติ ในปี พ.ศ. 2552อีกทั้งยังเคยเป็นคณะกรรมการในศูนย์อำนวยการแก้ไขสถานการณ์ฉุกเฉิน ในช่วงรัฐบาลนายอภิสิทธิ์ เวชชาชีวะ และยังคงทำงานต่อเนื่องมาในรัฐบาลนางสาวยิ่งลักษณ์ ชินวัตร และรัฐบาลพลเอกประยุทธ์ จันทรโอชา จนครบกำหนดเกษียณอายุราชการในวันที่ 30 กันยายน พ.ศ. 2557
ในเดือนสิงหาคม พ.ศ. 2557 เขาได้รับแต่งตั้งเป็นรัฐมนตรีประจำสำนักนายกรัฐมนตรี ในรัฐบาลของพลเอกประยุทธ์ จันทร์โอชา ซึ่งเป็นการดำรงตำแหน่งควบคู่ทั้งตำแหน่งข้าราชการพลเรือนสามัญ และตำแหน่งทางการเมือง ต่อมาในเดือนธันวาคม พ.ศ. 2559 เขาได้รับแต่งตั้งให้เป็นรัฐมนตรีว่าการกระทรวงยุติธรรมต่อมาในเดือนพฤศจิกายน พ.ศ. 2560 เขาได้รับแต่งตั้งให้เป็นรัฐมนตรีประจำสำนักนายกรัฐมนตรีอีกครั้งหนึ่งหลังจากเคยดำรงตำแหน่งมาแล้วเมื่อเริ่มตั้งคณะรัฐมนตรีประยุทธ์ 1
ไม่บอกเธอ
ไม่บอกเธอ เป็นซิงเกิลของวงดนตรีเบดรูม ออดิโอ และเพลงประกอบซีรีส์เรื่อง "ฮอร์โมนส์ วัยว้าวุ่น" ประพันธ์คำร้อง-แต่งทำนองและเรียบเรียงโดย กวิน ศิรินาวิน
เพลง ไม่บอกเธอ ได้กลายเป็นเพลงขายดีอันดับที่ 1 ใน Best of 2013 ของไอทูนส์สโตร์ไทยแลนด์ (iTunes Store Thailand) ในปี พ.ศ. 2556และติดชาร์ตอันดับที่ 9 ของ FAT RADIO - THE FAT 40 ที่อยู่ในชาร์ตต่อเนื่องยาวนานถึง 19 สัปดาห์
เมซ รันเนอร์ วงกตมฤตยู
เมซ รันเนอร์ วงกตมฤตยู () เป็นภาพยนตร์อเมริกันแนวไซไฟ กำกับโดยเวส บอล นำมาจากนวนิยายของเจมส์ แดชเนอร์ นำแสดงโดยดีแลน โอ'ไบรอัน, คายา สโคเดลาริโอ, โทมัส แซงสเตอร์, คี ฮง ลี, และ วิลล์ พัลเตอร์ นำมาจากนวนิยายอเมริกันเรื่องวงกตมฤตยู แต่งโดยเจมส์ แดชเนอร์
"เมซ รันเนอร์ วงกตมฤตยู" เข้าฉายในสหรัฐอเมริกา ในวันที่ 19 กันยายน พ.ศ. 2557 โดยทเวนตีท์เซนจูรีฟอกซ์ ภาคต่อของภาพยนตร์เรื่องนี้ "เมซ รันเนอร์ สมรภูมิมอดไหม้" จะเข้าฉายในสหรัฐอเมริกา ในวันที่ 18 กันยายน พ.ศ. 2558
กรีฑาในเอเชียนเกมส์ 2014
กรีฑาในเอเชียนเกมส์ 2014 จัดขึ้น ณ อินช็อน ประเทศเกาหลีใต้ ตั้งแต่วันที่ 27 กันยายน ถึง 3 ตุลาคม ค.ศ. 2014
เอเชียนพาราเกมส์ 2018
กีฬาเอเชียนพาราเกมส์ 2018 การแข่งขันกีฬาเอเชียนพาราเกมส์ครั้งที่ 3 จัดขึ้นที่จาการ์ตา สาธารณรัฐอินโดนีเซีย
ประเทศที่ได้รับเหรียญทองมากที่สุด 10 อันดับแรก ได้แก่
จาการ์ตาบีเอ็มดับเบิลยูสเตเดียม
จาการ์ตาเบอร์ซีห์มานูเซียวีดังเบอร์วีบาวาสเตเดียม หรือเรียกโดยย่อว่า จาการ์ตาบีเอ็มดับเบิลยูสเตเดียม เป็นสนามกีฬาอเนกประสงค์ตั้งอยู่ที่เมืองจาการ์ตา ประเทศอินโดนีเซีย สนามแห่งนี้สร้างขึ้นเพื่อใช้จัดการแข่งขันกีฬาเอเชียนเกมส์ 2018 และเอเชียนพาราเกมส์ 2018 มีความจุทั้งหมด 50,000 ที่นั่ง ปัจจุบันกำลังดำเนินการก่อสร้าง กำหนดเปิดในปี ค.ศ. 2015 ซึ่งเมื่อสร้างเสร็จจะเป็นสนามกีฬาที่มีความจุที่นั่งเป็นอันดับสองของกรุงจาร์กาตา ต่อจากเกลอรา บังการ์โน สเตเดียม
เอเชียนพาราเกมส์เยาวชน
กีฬาเอเชียนพาราเกมส์เยาวชน () เป็นการแข่งขันกีฬาสำหรับคนพิการหลายชนิดระหว่างประเทศของเอเชีย ซึ่งตามปกติจะมีการจัดแข่งขันทุกสี่ปี โดยคณะกรรมการพาราลิมปิกสากล (International Paralympic Committee หรือ IPC)
ว่ายน้ำในเอเชียนเกมส์ 2014
กีฬาว่ายน้ำในเอเชียนเกมส์ 2014 จัดขึ้นที่มุนฮักพาร์กแท-ฮวันอะแควติกส์เซ็นเตอร์ ในอินช็อน ประเทศเกาหลีใต้ ตั้งแต่วันที่ 21 ถึง 26 กันยายน ค.ศ. 2014 ระเบียบวินัยกีฬาทางน้ำมี 38 รายการแบ่งออกเป็น : ชาย 19 ประเภท และ หญิง 19 ประเภท
ผักปลาบนา
ผักปลาบนาหรือกินกุ้งหลวง ชื่อวิทยาศาสตร์ Cyanotis axillaria เป็นพืชในวงศ์ Commellinaceae เป็นไม้เลื้อยกึ่งอวบน้ำ แตกรากตามข้อ กาบใบหุ้มลำต้น ดอกออกเป็นกระจุกตามซอกใบ ไม่มีก้านดอก ดอกสีม่วงแกมน้ำเงิน ผลแบบแคปซูล แตกได้ เมล็ดสีน้ำตาล มีรอยเว้าขนาดเล็กและปลายแหลม เป็นวัชพืชขึ้นอยู่ทั่วไปตามที่ชื้นแฉะและทุ่งนา พบตั้งแต่อินเดีย ศรีลังกา จีน และเอเชียตะวันออกเฉียงใต้ เมล็ดมีแป้งประมาณ 60% และโปรตีนประมาณ 15% ใช้รับประทานเป็นอาหารเมื่อขาดแคลน
ลำโพงราชินีมืด
ลำโพงราชินีมืด เป็นพืชในวงศ์ Solanaceae เป็นไม้พุ่มหรือไม้ยืนต้น ดอกคล้ายลำโพงปากแตร ห้อยลง สีขาว ใบมีขนนุ่มปกคลุม ผลแห้งแตก มีเมล็ดมาก เป็นพืชที่มีถิ่นกำเนิดในทวีบอเมริกาใต้ มีฤทธิ์สะกดจิต ทำให้ประสาทหลอน
เทควันโดในเอเชียนเกมส์ 2014
เทควันโดในเอเชียนเกมส์ 2014 จัดขึ้นที่อินช็อน ประเทศเกาหลีใต้ ตั้งแต่วันที่ 30 กันยายน ถึงวันที่ 3 ตุลาคม ค.ศ. 2014 โดยการแข่งขันทั้งชายและหญิงจะมีการแบ่งออกเป็นรายการละแปดรุ่น ทุกการแข่งขันจะจัดขึ้นที่กังฮวาโกอินโดลยิมเนเซียม ซึ่งจำกัดแต่ละประเทศให้มีนักกีฬาชายได้ไม่เกิน 6 คน และหญิงได้ไม่เกิน 6 คน
มีนักกีฬา 257 คนจาก 37 ประเทศที่เข้าร่วมแข่งขันเทควันโดในเอเชียนเกมส์ 2014:
ชาวเปอร์เซีย
ชาวเปอร์เซีย () เป็นกลุ่มชาติพันธ์ในกลุ่มชนอิหร่านที่พูดภาษาเปอร์เซียและส่วนใหญ่อาศัยอยู่ในประเทศอิหร่าน
เรนนี หยาง
เรนนี่ หยาง หรือ หยาง เฉิงหลิน (; ชื่อภาษาอังกฤษ: Rainie Yang, Yang Chenglin) เป็นนักร้องและนักแสดงหญิงชาวไต้หวัน ที่โด่งดังจากเรื่อง Hi My Sweetheart ที่คู่กับหลัวจื้อเสียง และรักใสใสหัวใจ 4 ดวง
เรนนี่ หยางเข้าวงการตั้งแต่อายุ 14 เริ่มต้นจากการปรากฏตัวในภาพยนตร์และโฆษณาในฮ่องกง เมื่อเธออายุ 15 เธอเข้ารับการทดสอบ และได้เข้าร่วมวงดนตรีหญิงของ BMG ที่มีสมาชิก 4 คนมีชื่อว่า "4 in Love" จากนั้นมา เธอถูกเรียกว่า "Rainie" เพื่อให้เข้ากับชื่อของสมาชิกวง ที่แต่ละคนจะมีชื่อตามฤดูกาล (ชื่อเดิมของเธอคือ Lily)
เธอย้ายไปไต้หวัน และเริ่มอาชีพด้านการแสดงที่นั่น เธอมีโอกาสได้แสดงในละครดังๆหลายเรื่อง เมื่อปลายปี 2002 ด้วยเหตุผลบางอย่าง วง "4 in Love" ได้ยุบลง Windie และ Sunnie สองคนซึ่งเป็นสมาชิกวงได้กลับไปศึกษาต่อ ในขณะที่ Cloudie ไปศึกษาต่อเพื่อเป็นบริกรหญิงบนเครื่องบิน
Rainie ยังคงอยู่ต่อในวงการบันเทิง เธอกลายมาเป็นศิลปินเดี่ยว และได้มีโอกาสทำงานเป็นผู้ดำเนินรายการทีวีโชว์ เธอยังคงร้องเพลงให้กับละครที่เธอแสดงเอง และในปี 2005 เป็นปีแห่งความสำเร็จของเธอ เนื่องจากเธอแสดงในละครทีวี "ถึงร้ายก็รัก" (Devil Beside You) คู่กับ ไมค์ เฮอ (Mike He) ได้ทำให้เพลงของเธอ "Ai Mei" ประสบความสำเร็จเป็นอย่างมาก โดยอัลบั้ม "Ai Mei" เป็นอัลบั้มเปิดตัวของเธอในฐานะศิลปินเดี่ยว
เอลลา เฉิน
เอลลา เฉิน เกิดเมื่อวันที่ เป็นนักร้องและนักแสดงไต้หวัน สมาชิกวงเอส.เอช.อี
ฮีบี เถียน
ฮีบี เถียน เกิดเมื่อวันที่ เป็นนักแสดงไต้หวัน สมาชิกวงเอส.เอช.อี
เซลินา เหริน
เซลินา เหริน เกิดเมื่อวันที่ เป็นนักร้องและนักแสดงไต้หวัน สมาชิกวงเอส.เอช.อี
การศึกษา มหาวิทยาลัยไต้หวัน
แพดดี มักแนร์
แพทริก "แพดดี" เจมส์ โคลแมน มักแนร์ ( เกิดเมื่อวันที่ 27 เมษายน ค.ศ. เป็นนักฟุตบอลชาวไอร์แลนด์เหนือ ปัจจุบันเล่นให้กับ ซันเดอร์แลนด์ และทีมชาติไอร์แลนด์เหนือ ในตำแหน่งกองหลัง
โทนี โคลเตอร์ แมวมองของทีมปีศาจแดงที่ไอร์แลนด์เหนือไปพบตัวมักแนร์เป็นครั้งแรกขณะเขาอายุได้ 12 ปี ในช่วงวันหยุด มักแนร์จะมาร่วมฝึกซ้อมกับปีศาจแดงจนได้เซ็นสัญญากับทีมปีศาจแดงในปี 2011
มักแนร์เปิดตัวในการเล่นกับทีมชุดใหญ่ในศึกพรีเมียร์ลีก นัดที่ทีมปีศาจแดงเปิดโอลด์แทรฟฟอร์ด ชนะทีมขุนค้อน เวสต์แฮมยูไนเต็ด 2-1 เมื่อวันที่ 27 กันยายน ค.ศ. 2014
กลุ่มชนอิหร่าน
กลุ่มชนอิหร่าน () เป็นกลุ่มชาติพันธ์ของตระกูลอินโด-ยูโรเปียนที่ตั้งถิ่นฐานส่วนใหญ่อยู่ในบริเวณที่ราบสูงอิหร่าน โดยผู้พูดภาษาอยู่ในตระกูลภาษากลุ่มอิหร่านและชาติพันธุ์ของสังคมที่ยังคงมีอยู่ในปัจจุบันเช่นชาวเปอร์เซีย, ชาวออสเซเตีย, ชาวเคิร์ด, ชาวปาทาน, ชาวทาจิก, ชาวบาโลช, และZaza People Lurs
ข้อมูล (คอมพิวเตอร์)
ข้อมูล คือลำดับของสัญลักษณ์ใด ๆ ที่มีความหมายโดยการปฏิบัติการเฉพาะเพื่อตีความ ข้อมูลดิจิทัลคือปริมาณ อักขระ หรือสัญลักษณ์ในการดำเนินการอันกระทำโดยคอมพิวเตอร์ เก็บและบันทึกลงในสื่อแม่เหล็ก เชิงแสง หรือเชิงกลเป็นต้น และส่งผ่านในรูปแบบสัญญาณไฟฟ้า
โปรแกรมคือกลุ่มข้อมูลที่ประกอบด้วยอนุกรมของชุดคำสั่งซอฟต์แวร์ที่ลงรหัสไว้ สำหรับควบคุมการดำเนินการของคอมพิวเตอร์หรือเครื่องจักรอื่น
องค์ประกอบของหน่วยความจำคอมพิวเตอร์ทางกายภาพ ประกอบด้วยเลขที่อยู่และหน่วยเก็บข้อมูลไบต์หรือเวิร์ด ข้อมูลดิจิทัลมักจะถูกเก็บในฐานข้อมูลเชิงสัมพันธ์ เช่นตารางหรือฐานข้อมูลเอสคิวแอล และโดยทั่วไปสามารถแทนด้วยข้อมูลคู่กุญแจ-ค่าแบบนามธรรม ข้อมูลสามารถถูกจัดการให้เป็นโครงสร้างข้อมูลได้หลายชนิด อาทิ แถวลำดับ กราฟ วัตถุ ฯลฯ และโครงสร้างข้อมูลสามารถเก็บข้อมูลได้หลายประเภท เช่น จำนวนตัวเลข สายอักขระ หรือแม้แต่โครงสร้างข้อมูลอื่น ข้อมูลถูกส่งผ่านเข้าและออกคอมพิวเตอร์ผ่านทางอุปกรณ์รอบข้าง
ในการใช้คำอีกทางหนึ่ง ไฟล์ฐานสอง (ซึ่งมนุษย์อ่านไม่ได้) บางครั้งก็ถูกเรียกว่า "ข้อมูล" เพื่อให้แตกต่างจาก "ข้อความ" ที่มนุษย์อ่านได้
มีการประมาณการไว้ว่า ปริมาณของข้อมูลดิจิทัลใน พ.ศ. 2550 มีทั้งหมด 281 เอกซะไบต์ (2.81 แสนล้านจิกะไบต์)
สิ่งสำคัญของข้อมูลคือ ข้อมูลอันหนึ่งคือค่าที่เก็บอยู่ที่ตำแหน่งเฉพาะแห่งหนึ่ง
โดยพื้นฐานแล้ว คอมพิวเตอร์จะปฏิบัติการตามลำดับของชุดคำสั่งที่กำหนดไว้ในรูปแบบของข้อมูล กลุ่มของชุดคำสั่งที่ทำงานตามที่กำหนดเรียกว่า "โปรแกรม" หากพิจารณาตามที่เรียก โปรแกรมที่ถูกเรียกใช้โดยคอมพิวเตอร์จะประกอบด้วยรหัสเครื่องฐานสอง องค์ประกอบของหน่วยเก็บที่จัดดำเนินการโดยโปรแกรมก็เป็นข้อมูลเช่นกัน (ไม่คำนึงถึงส่วนที่ดำเนินการจริงโดยซีพียู) บทสรุปที่น่าพิศวงก็คือ ทั้งชุดคำสั่งของโปรแกรมและข้อมูลที่โปรแกรมจัดการ ต่างก็ถูกเก็บบันทึกด้วยวิธีเดียวกัน ดังนั้นมันจึงเป็นไปได้ว่า โปรแกรมคอมพิวเตอร์ก็อาจทำงานบนโปรแกรมคอมพิวเตอร์อื่นได้ โดยจัดดำเนินการบนข้อมูลเชิงโปรแกรมของมัน
เส้นแบ่งระหว่างโปรแกรมกับข้อมูลนั้นก็อาจคลุมเครือ ยกตัวอย่างอินเทอร์พรีเตอร์เป็นโปรแกรมหนึ่ง ข้อมูลที่ป้อนเข้าอินเทอร์พรีเตอร์ก็เป็นโปรแกรมโดยตัวมันเอง เพียงแต่ว่ามันยังไม่ได้ถูกแปลเป็นภาษาเครื่องเพื่อให้เครื่องทำงานได้ ในหลาย ๆ กรณี โปรแกรมที่ป้อนเข้าอินเทอร์พรีเตอร์นั้นจะเป็นไฟล์ข้อความที่มนุษย์สามารถอ่านได้ ซึ่งจัดดำเนินการโดยโปรแกรมแก้ไขข้อความ (อันเกี่ยวข้องกับข้อมูลข้อความล้วนมากกว่า) เมทาโปรแกรมมิงก็เป็นอีกตัวอย่างหนึ่งที่เกี่ยวกับโปรแกรมที่จัดดำเนินการโปรแกรมอื่นเป็นข้อมูล โปรแกรมอย่างเช่นคอมไพเลอร์ ลิงเกอร์ ดีบักเกอร์ ตัวอัปเดตโปรแกรม โปรแกรมสแกนไวรัส ฯลฯ ก็ใช้โปรแกรมอื่นเป็นข้อมูลเช่นกัน
คาซาน
คาซาน (; ) เป็นเมืองหลวงและเมืองที่ใหญ่ที่สุดในสาธารณรัฐตาตาร์สถาน ประเทศรัสเซีย มีประชากร 1,143,535 คน เป็นเมืองที่มีประชากรมากเป็นอันดับที่ 8 ในประเทศรัสเซีย คาซานตั้งอยู่บนจุดรวมแม่น้ำโวลกาและแม่น้ำคาซานคา
ยูโดในเอเชียนเกมส์ 2014
ยูโด ใน เอเชียนเกมส์ 2014 จัดขึ้น ณ อินช็อน, เกาหลีใต้ ระหว่างวันที่ 20 และ 23 กันยายน 2014.
สนธิสัญญาผนวกดินแดนญี่ปุ่น–เกาหลี
สนธิสัญญาผนวกดินแดนญี่ปุ่น-เกาหลี () หรือที่รู้จักกันอีกชื่อหนึ่ง สนธิสัญญาญี่ปุ่น-เกาหลี ค.ศ. 1910 เป็นสนธิสัญญาที่กระทำขึ้นระหว่างจักรวรรดิญี่ปุ่นกับจักรวรรดิเกาหลี เมื่อวันที่ 22 สิงหาคม ค.ศ. 1910 ณ กรุงฮันซอง
สนธิสัญญาฉบับนี้ทำให้เกาหลีหมดสิ้นอำนาจการปกครองตนเองโดยสมบูรณ์ ซึ่งเป็นผลมาจากที่ก่อนหน้านี้เกาหลีตกเป็นรัฐในอารักขา อันเนื่องมาจากสนธิสัญญาอึลซา เมื่อ ค.ศ. 1905
ญี่ปุ่นเมินคำขอของ จักรพรรดิซุนจงแห่งเกาหลี ที่ทรงต้องการให้สนธิสัญญาอยู่ภายใต้กฎหมายของเกาหลี ดังนั้นแล้วพระองค์จึงปฏิเสธการลงพระนาม ทำให้ นายกรัฐมนตรีเกาหลี อี วันยง ต้องลงนามแทน โดยมีผู้แทนจากฝ่ายญี่ปุ่นคือ ไวเคานต์ เทราอุจิ มาซาตาเกะ ผู้แทนต่างพระองค์ประจำเกาหลี
รัฐบาลพระจักรพรรดิญี่ปุ่นได้แต่งตั้งรัฐบาลข้าหลวงแห่งเกาหลีเพื่อบริหารราชการและกิจการของดินแดนเกาหลี โดยให้ เทราอุจิ มาซาตาเกะ ผู้แทนต่างพระองค์ประจำเกาหลี เป็นข้าหลวงต่างพระองค์คนแรก ทั้งนี้รัฐบาลข้าหลวงอยู่ภายใต้การกำกับของรัฐบาลกลางที่กรุงโตเกียว ในขณะที่ฝ่ายขุนนางและชนชั้นปกครองเดิมของเกาหลีก็ไม่อาจยอมรับการปกครองของญี่ปุ่น และไปจัดตั้งรัฐบาลพลัดถิ่นแห่งประเทศเกาหลีขึ้นที่เซี่ยงไฮ้และฉงชิ่ง
ระหว่างปี 2007 ถึง 2010 ฝ่ายเกาหลีใต้ ทั้งนักวิชาการ นักกิจกรรม และสมาชิกสภา ได้ออกมาเรียกร้องว่าสนธิสัญญาฉบับนี้ทำขึ้นมาโดยปราศจากการยินยอมของจักรพรรดิแห่งเกาหลี และการลงนามโดยนายกรัฐมนตรีเป็นการบีบบังคับของญี่ปุ่น สนธิสัญญาฉบับนี้จึงไม่ชอบธรรมทางกฎหมายทั้งปวง และทำการเรียกร้องไปยังนายนะโอะโตะ คัง นายกรัฐมนตรีญี่ปุ่นให้รอบรองว่า สนธิสัญญาดังกล่าวไม่เคยมีผลบังคับใช้ แต่ก็ไร้การตอบสนองใดๆกลับจากรัฐบาลญี่ปุ่น
นอกจากนี้ เกาหลีใต้ยังอ้างว่า การรับรองของจักรพรรดิซุนจงในบรรดาพันธะสัญญากับญี่ปุ่น ก็ไม่เป็นไปตามราชประเพณีการปกครองของเกาหลี ญี่ปุ่นบังคับให้จักรพรรดิเกาหลีลงพระนามด้วยชื่อจริงตามอย่างมาตรฐานตะวันตกไว้เหนือตราราชลัญจกรด้วย ซึ่งขัดต่อราชประเพณีการปกครองของเกาหลีเดิมที่จะมีเพียงการลงตราราชลัญจกร และอ้างกระทำเช่นนี้อาจทำให้เอกสารนั้นไม่สมบูรณ์
ในวันที่ 28 กรกฎาคม 2010 มีนักกิจกรรมกว่า 1,000 คนในเกาหลีและญี่ปุ่นออกมาเดินขบวน ถือว่าสนธิสัญญาฉบับนี้ไม่เคยมีผลบังคับใช้
ไรอัน เมสัน
ไรอัน เกล็น เมสัน (; เกิดวันที่ 13 มิถุนายน ค.ศ. 1991) เป็นอดีตนักฟุตบอลชาวอังกฤษ เล่นในตำแหน่งกองกลาง
เมสันประกาศเกษียณจากฟุตบอลเมื่อเดือนกุมภาพันธ์ ค.ศ. 2018 ตามคำแนะนำของแพทย์เฉพาะทาง หลังจากที่ประสบเหตุกะโหลกศีรษะร้าวจากการปะทะในเกมที่พบกับเชลซี เมื่อเดือนมกราคม ค.ศ. 2017
กองทัพจอร์แดน
กองทัพจอร์แดน (), มีชื่อเรียกว่า กองทัพอาหรับ (), ก่อตั้งขึ้นเมื่อ ค.ศ. 1956 แปรสภาพหน่วยมาจาก กองทหารต่างด้าวอาหรับ โดยรับแบบธรรมเนียมทางทหารมาจากสหราชอาณาจักร ที่ให้การอารักขาเอมิเรตส์ทรานส์จอร์แดน รวมถึงรัฐในอารักขาบริเวณอ่าวเปอร์เซีย. กองทัพอยู่ภายใต้การบริหารจัดการของกระทรวงกลาโหม นำโดยรัฐมนตรีว่าการกระทรวงกลาโหม สมเด็จพระราชาธิบดีเป็นจอมทัพในฐานะผู้บัญชาการทหารสูงสุด โดยได้มีการพัฒนาบุคลากร และ จัดหายุทธภัณฑ์ที่ทันสมัยสำหรับการป้องกันประเทศ.
ไข้สูงอย่างร้าย
ไข้สูงอย่างร้าย () คือสภาวะอันตรายถึงตายที่พบยาก ปกติเกิดจากการถูกกระตุ้นโดยการสัมผัสยาดมสลบ โดยเฉพาะอย่างยิ่งยาชาระเหยและยาสำหรับการปิดกั้นระบบประสาทและกล้ามเนื้อ จำพวก succinylcholine ในบุคคลที่แพ้ยาดังกล่าว ยาจะทำให้เกิด oxidative metabolism ของกล้ามเนื้อลายอย่างรุนแรงและไม่อาจควบคุมได้ ส่งผลให้ระบบไหลเวียนโลหิตล้มเหลวและเสียชีวิตได้หากไม่ได้รับการรักษาโดยเร็ว
ความผิดปกติที่ทำให้เกิดอาการ MH มีส่วนเกี่ยวข้องกับความผิดปกติของยีนออโตโซมเด่นที่มีความสำคัญอย่างน้อย 6 จุด โดยเฉพาะอย่างยิ่ง ยีน ryanodine receptor ("RYR1"). ลักษณะความปกติ MH มักมีความเกี่ยวข้องทั้งทางกายภาพและทางพัธุกรรมกับ central core disease (CCD) ซึ่งเป็นความผิดปกติของยีนออโตโซมเด่นที่มีเอกลักษณ์เดียวกันทั้งอาการ MH และ myopathy. MH มักปรากฏในลักษณะของการไร้ความรู้สึก หรืออาการในลักษณะเดียวกัน อย่างไรก็ตาม ยังไม่มีการวิเคราะห์โดยตรงประเภทใดที่บ่งชี้อาการ MH ได้อย่างชัดเจน
ชาวอินเดีย
ชาวอินเดีย () เป็นประชากรของประเทศอินเดีย ซึ่งเป็นประเทศที่มีพลเมืองหนาแน่นในเอเชียใต้หรือ 17.31% ของประชากรโลก
แนวร่วมแรงงาน
แนวร่วมแรงงาน (Labour Front) เป็นพรรคการเมืองในสิงคโปร์ ก่อตั้งก่อนการเลือกตั้งสภานิติบัญญัติสิงคโปร์ พ.ศ. 2498 แนวร่วมแรงงานได้รับเลือกตั้งและได้จัดตั้งรัฐบาลผสมในสิงคโปร์ ซึ่งมีสถานะเป็นอาณานิคมแยกต่างหาก โดยพรรคนี้ได้ 13 จาก 25 ที่นั่ง
ระหว่าง พ.ศ. 2498 – 2499 การบริหารสิงคโปร์ของเดวิด มาร์แชลในลักษณะการปกครองตนเองล้มเหลวมาร์แชลล์ได้ลาออกใน พ.ศ. 2499 อังกฤษเห็นว่ามาร์แชลล์ไม่สามารถรับมือกับคอมมิวนิสต์ในฐานะสภาวะฉุกเฉินได้ มาร์แชลล์ออกไปจัดตั้งพรรคแรงงานแห่งสิงคโปร์ในปีต่อมา ลิม ยิวฮอกจากแนวร่วมแรงงานได้จัดตั้งรัฐบาลแทน
ปัญหาของสิงคโปร์ไม่ใช่การต่อสู้ใต้ดินของพรรคคอมมิวนิสต์ แต่เป็นปัญหาเศรษฐกิจและการฉ้อราษฎร์บังหลวง ทำให้ถูกพรรคกิจประชาชนที่นำโดยลี กวนยิวโจมตี ในที่สุด ลิมได้นำแนวร่วมแรงงานไปรวมกับกลุ่มสังคมนิยมเสรีนิยมซึ่งจัดตั้งโดยพรรคก้าวหน้าและพรรคประชาธิปไตยใน พ.ศ. 2499 เพื่อจัดตั้งเป็นพันธมิตรประชาชนสิงคโปร์ใน พ.ศ. 2502 ระหว่าง พ.ศ. 2500 – 2501 การเจรจาเพื่อให้สิงคโปร้เป็นรัฐปกครองตนเองประสบความสำเร็จ การเลือกตั้งภายใต้รัฐธรรมนูญใหม่ พรรคกิจประชาชนเป็นฝ่ายชนะการเลือกตั้งในพ.ศ. 2502 พรรคนี้ไม่ได้รับการเลือกตั้ง และหลังจากสิงคโปร์ได้รับเอกราชใน พ.ศ. 2508 พรรคนี้ได้สลายตัวไป
ชาวอียิปต์
ชาวอียิปต์ () เป็นผู้อยู่อาศัยหรือประชากรของประเทศอียิปต์ โดยชาวอียิปต์โบราณเป็นคนละกลุ่มชาติพันธ์กับชาวอียิปต์ในปัจจุบันที่พูดภาษาอาหรับ
รักต้องเปิด (แน่นอก)
"รักต้องเปิด (แน่นอก) " เป็นซิงเกิลของกลุ่มศิลปิน ทรี.ทู.วันและใบเตย อาร์สยาม เป็นเพลงจากอัลบั้มมันDay ในปี พ.ศ. 2556 โดยมี ณรงค์ศักดิ์ ศรีบรรฎาศักดิ์วัชรากรณ์ และ ธานี วงศ์นิวัติขจร เป็นโปรดิวเซอร์ในการทำเพลง ประพันธ์เนื้อร้องโดย โปรการ์ด แต่งทำนองและเรียบเรียงโดย ประทีป สิริอิสสระนันท์ , T.J. จิรายุทธ ผโลประการ และณรงค์ศักดิ์ ศรีบรรฎาศักดิ์วัชรากรณ์ ออกจำหน่ายในวันที่ 1 พฤษภาคม พ.ศ. 2556
ยึดเซ็นทรัล
ยึดเซ็นทรัลด้วยรักและสันติภาพ () มักย่อเป็น ยึดเซ็นทรัล (Occupy Central) เป็นการประท้วงยึดครองที่ปราศจากความรุนแรงเพื่อสิทธิออกเสียงเลือกตั้งทั่วไปในเซ็นทรัล ฮ่องกง ซึ่งเริ่มเมื่อวันที่ 27 กันยายน 2557 เดิมมีกำหนดเริ่มในครึ่งหลังของปี 2557
เบนนี ไถ่ รองศาสตราจารย์กฎหมายแห่งวิทยาลัยฮ่องกง ริเริ่มการรณรงค์ดังกล่าวในเดือนมกราคม 2556 เขาทำนายว่าพลเมืองอย่างน้อย 10,000 คนจะเข้าร่วมการประท้วงเพื่อยึดเซ็นทรัลในเดือนกรกฎาคม 2557 หากสิทธิออกเสียงเลือกตั้งทั่วไปสำหรับการเลือกตั้งประธานบริหารปี 2560 และการเลือกตั้งสภานิติบัญญัติปี 2563 ไม่ดำเนินไปตาม "มาตรฐานระหว่างประเทศ"
ผู้สังเกตการณ์สังเกตว่า การรณรงค์ขบวนการยึดครองมีแนวโน้มเกิดหลังเฉียว เซียวหยาง ประธานคณะกรรมาธิการกฎหมายสภาประชาชนแห่งชาติจีน แถลงว่า กำหนดให้ผู้สมัครประธานบริหารรักทั้งประเทศ (จีน) และฮ่องกง และไม่เผชิญหน้ารัฐบาลกลาง ซึ่งตัดผู้สมัครจากค่ายนิยมประชาธิปไตยฝ่ายค้านอย่างชะงัด มีการยืนยันเมื่อวันที่ 31 สิงหาคม 2557 เมื่อสภาประชาชนแห่งชาติแถลงว่า การเลือกตั้งประธานบริหารฮ่องกงอันเป็นดินแดนของจีน จะถูกจำกัดเฉพาะผู้สมัครที่สนับสนุนรัฐบาลกลางของจีน
อัสแซสซินส์ครีด ยูนิตี
อัสแซสซินส์ครีด ยูนิตี (Assassin's Creed Unity) เป็นซีรีส์เกมอิงประวัติศาสตร์แอ็คชันผจญภัย ที่พัฒนาโดย ยูบิซอฟท์ มอนทรีออล และจัดจำหน่ายโดย ยูบิซอฟท์ มีการกำหนดปล่อยตัวเกมในเดือนพฤศจิกายนและธันวาคม 2014 สำหรับเครื่องเล่นเพลย์สเตชัน 4 ,เอกซ์บอกซ์ วัน และไมโครซอฟท์ วินโดวส์ เป็นเกมชุดที่เจ็ดของเนื้อเรื่องหลักในซีรีส์อัสแซสซินส์ครีด และเป็นภาคต่อจากเกม ในปี 2013 และเนื้อเรื่องมีความเกี่ยวข้องกับ อัสแซสซินส์ครีด โร้ก ที่จะมาพร้อมกันในปี 2014
เรื่องราวในภาคนี้จะอยู่ในกรุงปารีสช่วงยุคการปฏิวัติฝรั่งเศส ในโหมดผู้เล่นเดี่ยว เราจะได้รับบทเป็น อาร์โน โดเรียน ผู้ที่พยายามจะเปิดเผยความจริงที่อยู่เบื้องหลังอำนาจการปฏิวัติ รูปแบบของเกมยังคงเป็นในลักษณะมุมมองบุคคลที่สาม การสำรวจโลกเปิด และระบบการต่อสู้รวมถึงการลักลอบที่พัฒนาดีขึ้น ที่สำคัญ อัสแซสซินส์ครีด ยูนิตี ได้นำระบบการเล่นแบบ cooperative multiplayer ที่สามารถให้ผู้เล่นร่วมทีมกันได้ถึง 4 คน ในการปฏิบัติภารกิจและสำรวจสถานที่ต่างๆ
ระบบการต่อสู้ในเกมได้ถูกนำมาพัฒนาขึ้นใหม่หมด รวมถึงมีอาวุธชนิดใหม่อย่าง แฟนธอม เบลด (Phantom Blade) อุปกรณ์แฟนธอม เบลด มีลักษณะคล้ายหน้าไม้ยิงลูกดอกอาบยาพิษ ซึ่งอุปกรณ์ชนิดนี้จะติดอยู่กับฮิดเดน เบลด (Hidden Blade) อาวุธลับของมือสังหาร ระบบการเคลื่อนไหวของตัวละครทาง ยูบิซอฟต์ ได้ปรับปรุงใหม่โดยใช้ชื่อว่า Parkour Up และ Parkour Down ซึ่งจะทำให้ผู้เล่นสามารถเคลื่อนไหวตัวละครผ่านสิ่งปลูกสร้างภายในเกมได้สะดวกยิ่งขึ้น นอกจากนี้ผู้เล่นยังสามารถซื้อทักษะอื่นๆให้กับอาร์โน ด้วยการอัปเดตเกมหรือการทำภารกิจ ตัวละครที่เป็นฝูงชนในเกมแสดงกิริยาอาการเป็นธรรมชาติมากขึ้น ผู้เล่นสามารถแฝงตัวไปกับผู้คนหรือแอบล้วงกระเป๋าได้เช่นเคย
เป็นครั้งแรกของซีรีส์อัสแซสซินส์ครีด ที่ผู้เล่นสามารถปรับแต่งตัวละคร หรือเลือกซื้อทักษะที่เหมาะสม เช่น ทักษะการลักลอบ การใช้อาวุธ ทักษะการต่อสู้ การสำรวจเส้นทาง นอกจากนี้ผู้เล่นยังสามารถปรับแต่งอาวุธและเลือกชุดเกราะตามความชอบ ซึ่งด้านอาวุธนั้นก็มีหลากหลาย เช่น ดาบ ขวาน หอก ง้าว ปืน หรืออาวุธอื่นๆ
อัสแซสซินส์ครีด ยูนิตี ยังมาพร้อมระบบการเล่นแบบร่วมทีมกัน ผู้เล่นจะต้องเข้าไปที่ร้านเหล้าที่ทำหน้าที่เป็นฮับเชื่อมต่อกับผู้เล่นคนอื่นๆ ซึ่งสามารถดูได้ว่าผู้เล่นคนอื่นกำลังทำภารกิจใด ถ้าพวกเขาอยู่ในภารกิจจะปรากฏเป็นลักษณะ "โกสท์" ของผู้เล่นคนนั้น ซึ่งสามารถขอเข้าร่วมภารกิจได้ หากได้เข้าร่วมทำภารกิจ ผู้เล่นจะเริ่มเกมที่จุดเช็คพ้อยต์ล่าสุดและทำภารกิจร่วมกับผู้อื่น การเล่นแบบร่วมทีมสามารถมีผู้เล่นได้สูงสุด 4 คน ซึ่งผู้เล่นจะรับบทบาทเป็นอาร์โนเหมือนเดิม แต่จะเห็นผู้เล่นอื่นเป็นมือสังหารคนอื่นที่เกมสุ่มมา ในหลายๆภารกิจสามารถร่วมทีมกันทำได้ แต่ก็สามารถเล่นเดี่ยวได้เช่นกัน จะมีเฉพาะบางภารกิจเท่านั้นที่จะต้องเล่นคนเดียว
พระมหาวิชาญ สุวิชาโน
พระมหาวิชาญ สุวิชาโน (บัวบาน) เป็นพระนักเผยแผ่ พระวิทยากร นักบรรยายธรรม ที่เป็นที่รู้จักดีรูปหนึ่งของเมืองไทยในปัจจุบัน ท่านเกิดเมื่อ พ.ศ. 2511 บรรพชาเมื่อ พ.ศ. 2525 ปัจจุบันพระมหาวิชาญ ดำรงตำแหน่งหัวหน้าพระธรรมวิทยากรค่ายวัยใส มหาวิทยาลัยมหาจุฬาลงกรณราชวิทยาลัย และผู้อำนวยการส่วนวางแผนและพัฒนาการอบรม สถาบันวิปัสสนาธุระ มหาวิทยาลัยมหาจุฬาลงกรณราชวิทยาลัย
พระมหาวิชาญ ฉายาสุวิชาโน นามสกุลบัวบาน ท่านเกิดเมื่อวันที่ 2 พฤศจิกายนพ.ศ. 2511 ที่ จังหวัดสุรินทร์ หลังท่านบรรพชาในปี พ.ศ. 2525 ท่านได้ศึกษาพระปริยัติธรรมจนสำเร็จ นักธรรมเอก และเปรียญธรรม ๔ ประโยค และเป็นครูสอนปริยัติธรรม วัดปราสาทศิลาราม จังหวัดสุรินทร์ และวัดกัลยาณมิตร กรุงเทพมหานคร ต่อมาหลังจากท่านได้สำเร็จปริญญาตรีพุทธศาสตรบัณฑิต ท่านได้ออกปฏิบัติธรรม ณ วิเวกอาศรม โดยการควบคุมให้วิปัสสนากรรมฐานโดย พระอาจารย์ ภัททันตะ อาสภเถระ ธัมมาจริยะ เป็นเวลา 2 ปี ในปี พ.ศ. 2536 - พ.ศ. 2537 และได้ปฏิบัติธรรม ณ วัดหนองป่าพง จ.อุบลราชธานี และวัดกันตศีลาวาส จ.นครพนม สาขาวัดหนองป่าพง เมื่อ พ.ศ. 2539
พระมหาวิชาญ สุวิชาโน ในวัยเด็ก เรียนชั้นประถมศีกษา ที่ โรงเรียนบ้านเลิศอรุณ ต.ทัพทัน อ.สังขะ จ.สุรินทร์ จนจบชั้น ป.๖ หลังจากนั้นได้มาศึกษาชั้นมัธยมศึกษา ที่ในตัวอำเภอที่โรงเรียนสังขะ อ.สังขะ จ.สุรินทร์ อันเป็นโรงเรียนประจำอำเภอ จนจบชั้น มัธยมศึกษาปีที่ 4 ในช่วงปิดภาคการศึกษาฤดูร้อน พ.ศ. 2527 นั้นเอง ท่านก็ได้บรรพชาสามเณรด้วยความศรัทธาที่จะทิ้งทางโลก เพื่อแสวงหาสัจธรรมและรับใช้พระพุทธศาสนา หลังบรรพชาอุปสมบท ได้เข้าศึกษาในโรงเรียนปริยัติโกศลวิทยา ซึ่งเป็นโรงเรียนพระปริยัติธรรมแผนกสามัญศึกษาจนจบชั้นมัธยมศึกษาปีที่ 6 และได้เรียนพระปริยัติธรรม คือ ธรรมะและบาลีควบคู่ไปด้วย สำเร็จการศึกษาพระปริยัติธรรมระดับนักธรรมชั้นเอก ในปี พ.ศ. 2531 และเปรียญธรรม ๔ ประโยค พ.ศ. 2534 จากนั้นท่านได้ศึกษาต่อจนสำเร็จปริญญาตรีพุทธศาสตรบัณฑิต (เอกจิตวิทยาสังคม) จากคณะมนุษยศาสตร์ มหาวิทยาลัยมหาจุฬาลงกรณราชวิทยาลัย รุ่นที่ 39 ใน พ.ศ. 2537 และสำเร็จปริญญาโทพุทธศาสตรมหาบัณฑิต (สาขาธรรมนิเทศ) จากมหาวิทยาลัยมหาจุฬาลงกรณราชวิทยาลัย รุ่นที่ 11 เมื่อ พ.ศ. 2543 โดยท่านได้ทำวิทยานิพนธ์เรื่องกระบวนฝึกอบรมบุคลากรทางพระพุทธศาสนาของพระโพธิญาณเถร (ชา สุภทฺโท)หลังจากท่านสำเร็จการศึกษาปริญญาโทพุทธศาสตรมหาบัณฑิต (สาขาธรรมนิเทศ) จากมหาวิทยาลัยมหาจุฬาลงกรณราชวิทยาลัย ในปี พ.ศ. 2543 ท่านได้ลาออกจากการดำรงตำแหน่งเจ้าอาวาส มาปฏิบัติหน้าที่ในกรุงเทพมหานคร เพื่อเผยแพร่และนำการปฏิบัติธรรมแก่เยาวชนและประชาชนทั่วไป โดยมีผลงานการเผยแผ่ การอบรมบรรยายธรรม เผยแผ่พระพุทธศาสนาจนเป็นที่ประจักษ์ ทำให้ท่านได้รับแต่งตั้งให้ดำรงตำแหน่งต่าง ๆ ได้แก่ 
พระมหาวิชาญ สุวิชาโน ได้ตั้ง "ค่ายธรรมทายาท" ขึ้น เพื่ออบรมคุณธรรมในปี 2541 ที่วัดเลิศอรุณวรารม ต.ทัพทัน อ.สังขะ จ.สุรินทร์ ต่อมาได้เปลี่ยนชื่อเป็น "ค่ายวัยใส"เมื่อปี 2550 และนำค่ายมาสังกัดในฝ่ายบริการฝึกอบรม ส่วนธรรมนิเทศ มหาวิทยาลัยมหาจุฬาลงกรณาชวิทยาลัย
๑.โรงเรียนวิถีพุทธ
๒.ค่ายวัยใส
๓.ปฏิบัติวิปัสสนากรรมฐาน
๔.เครือข่ายพระธรรมวิทยากร
๕.เครือข่ายพุทธอาสาสมัคร
๖.เครือข่ายคณะกรรมการดำเนินงานคณะกรรมกาเครือข่ายโรงเรียนวิถีพุทธ (คขวพ.)
กันยายน พ.ศ. 2557
กันยายน พ.ศ. 2557 เป็นเดือนที่ 9 ของปี พ.ศ. 2557 วันแรกของเดือนเป็นวันจันทร์ วันสุดท้ายของเดือนเป็นวันอังคาร
วัดบ้านทวน
วัดบ้านทวน ตั้งอยู่ที่ หมู่ 2 ตำบลพนมทวน อำเภอพนมทวน จังหวัดกาญจนบุรี สังกัดคณะสงฆ์มหานิกาย ที่ดินตั้งวัดมีเนื้อที่ 28 ไร่ 3 งาน 50 ตารางวา วัดบ้านทวน ตั้งเมื่อ พ.ศ. 2325 เดิมเป็นวัดร้างมาก่อน เป็นวัดเก่ามีอายุมากกว่า 200 ปี มีเจดีย์เก่าประดิษฐานอยู่หลังอุโบสถ์เก่า วัดตั้งอยู่ใกล้หมู่บ้านมีแม่น้ำเก่าซึ่งตื้นเขิน จนกลายเป็นลำคลองอยู่ทางทิศตะวันตกและทิศเหนือ มีสระน้ำอยู่ภายในเขตวัดทางทิศใต้ ประชาชนใช้อุปโภคบริโภคตลอดปี ในปี พ.ศ. 2458 สมเด็จพระมหาสมถเจ้า กรมพระยาวชิรญาณวโรรส สมเด็จพระสังฆราช พระองค์ที่ 10 ได้เสด็จตรวจการคณะสงฆ์มณฑลราชบุรี ได้เสด็จตรวจคณะสงฆ์ในจังหวัดกาญจนบุรี และเสด็จมาที่วัดบ้านทวน ทรงได้ขอพระราชทานสมณศักดิ์ชั้นสัญญาบัตรให้ เจ้าอธิการม่วง วัดบ้านทวน ตำแหน่งเจ้าคณะแขวง เป็นที่พระครูสิงคีคุณธาดา (หลวงปู่ม่วง) หลวงปู่ม่วงได้บำเพ็ญสาธารณกุศลและสร้างถาวรวัตถุไว้เป็นอันมาก ได้ดำรงตำแหน่งต่อมาจนสิ้นอายุขัย วัดบ้านทวนได้รับพระราชทานวิสุงคามสีมา เมื่อวันที่ 29 พฤศจิกายน พ.ศ. 2540
โบราณสถานภายในวัดได้รับการขึ้นทะเบียนเป็นโบราณสถานลำดับที่ 16 ของจังหวัดกาญจนบุรี มีสิ่งสำคัญดังนี้
เจดีย์ยุทธหัตถี
เจดีย์ยุทธหัตถี ตั้งอยู่ที่บ้านดอนเจดีย์ หมู่ที่ 2 ตำบล ดอนเจดีย์ อำเภอ พนมทวน จังหวัด กาญจนบุรี ปัจจุบันเชื่อกันว่าเป็นเจดีย์ยุทธหัตถี ที่สมเด็จพระนเรศวรมหาราช ทรงสร้างขึ้นหลังจากที่พระองค์ ทรงกระทำยุทธหัตถีชนะสมเด็จพระมหาอุปราชา กษัตริย์แห่งพม่า ภายในมี อาคารนิทรรศการสมเด็จพระนเรศวร ซึ่งจัดแสดงประวัติและแผนที่ ที่เกี่ยวกับการรบในครั้งนั้น องค์เจดีย์เป็นศิลปะแบบอยุธยา เป็นเจดีย์ทรงกลม ก่ออิฐฉาบปูน ส่วนยอดหักพังไปตามกาลเวลา จนปัจจุบันมีความสูงราว 3 เมตร เจดีย์องค์นี้ตั้งอยู่ในที่ดอน ล้อมรอบด้วยป่าละเมาะเป็นบริเวณกว้าง มีแม่น้ำทวนไหลผ่านในบริเวณ ปัจจุบันสร้างเป็นรูปวงเวียน มีถนนภายในแบ่งเป็น 8 ด้าน มีพระบรมราชานุสาวรีย์สมเด็จพระนเรศวรขณะกำลังประทับบนหลังช้างศึกอยู่ด้านหน้าองค์เจดีย์ ได้รับการขึ้นทะเบียนรับรองเป็นโบราณสถาน เมื่อวันที่ 9 กุมภาพันธ์ พ.ศ. 2539
หลักฐาน 10 ประการที่สรุปว่าเป็นเจดีย์ยุทธหัตถีองค์จริง
ทีนเอจดรีม (เพลงเคที เพร์รี)
"ทีนเอจดรีม" () เป็นเพลงของนักร้องอเมริกัน เคที เพร์รี ออกจำหน่ายเป็นซิงเกิลที่สองของสตูดิโออัลบั้มชุดที่สองในชื่อเดียวกันเมื่อวันที่ 23 มิถุนายน ค.ศ. 2010 จำหน่ายผ่านช่องทางดิจิตอล เพร์รีกับบอนนี แม็กคีร่วมเขียนเพลงจำนวนมากที่มีสาระสำคัญเกี่ยวกับวัยรุ่น แต่ถูกปฏิเสธจากโปรดิวเซอร์เพลง เบนนี บลังโก และดร.ลู้ก บลังโกนำเพลง "โฮมคัมมิง" ของวง เดอะทีนเอเจอส์ ให้พวกเขาฟัง และแม็กคีได้นึกภาพว่าเพลง "ทีนเอจดรีม" เป็นเพลงที่สะท้อนให้เห็นถึงความรู้สึกอยู่ในห้วงความรักที่น่าครึ้มอกครึ้มใจของวัยรุ่น พวกเขาพบกับแมกซ์ มาร์ตินที่ซานตาบาร์บารา แคลิฟอร์เนีย บ้านเกิดของเพร์รี และเริ่มเขียนเพลงดังกล่าวที่เพลย์แบ็กเรคอร์ดิงสตูดิโอ ซึ่งต่อมาเพร์รีบรรยายว่าเป็นช่วงเวลาที่ใสบริสุทธิ์ของเธอ หลังจากเพร์รีบันทึกเสียงร้อง แม็กคีนำเสนอแนวคิดและเขียนท่อนประสานเสียงใหม่ เพร์รียังบรรยายถึงเพลงว่าเป็นสิ่งที่ทำให้นึกถึงช่วงวัยรุ่นของเธอขณะกำลังคบหาดูใจกับรัสเซลล์ แบรนด์ ซึ่งเป็นสามีของเธอในเวลาต่อมา
ในด้านดนตรี เพลง "ทีนเอจดรีม" เป็นเพลงป็อปจังหวะความเร็วปานกลาง มีเสียงดนตรีแบบเรโทร เพลงมีรูปแบบเป็นแนวพาวเวอร์ป็อป และอิเล็กโทรป็อป ขณะที่ก็ได้อิทธิพลจากแนวเพลงอื่น ๆ เช่น ดิสโก้ และป็อปร็อก เพร์รีเริ่มร้องเพลงด้วยเสียงสูง ขณะที่เสียงของเธอหนักแน่นขึ้นเมื่อเพลงดำเนินไป ในด้านเนื้อร้อง เพลง "ทีนเอจดรีม" บอกเล่าเกี่ยวกับการเป็นคนรักที่ทำให้อีกคนรู้สึกเป็นหนุ่มสาวอีกครั้ง เพลง "ทีนเอจดรีม" ได้รับคำวิจารณ์ด้านบวก มีคำชมถึงความเป็นธรรมชาติของเพลงและเสียงดนตรี แต่ก็มีบางกลุ่มติว่าเนื้อเพลง "ไร้ความกังวลมากเกินไปและยังไม่เป็นผู้ใหญ่" (too carefree and immature) เพลงขึ้นอันดับหนึ่งบนชาร์ตบิลบอร์ดฮอต 100 เป็นซิงเกิลที่สามของเพร์รีที่ขึ้นอันดับหนึ่ง และเป็นซิงเกิลที่สองติดต่อกันจากเพลง "แคลิฟอร์เนียเกิลส์" ที่ขึ้นอันดับหนึ่งเช่นกัน เพลง "ทีนเอจดรีม" ได้รับการรับรองระดับแพลตินัมสี่ครั้งในสหรัฐอเมริกา รวมถึงได้รับการรับรองระดับแพลตินัมอีกมากมายในประเทศอื่น ๆ
มิวสิกวิดีโอเพลงถ่ายทำในหลายสถานที่รอบ ๆ บ้านเกิดของเพร์รีในซานตาบาร์บารา แคลิฟอร์เนีย และกำกับโดยโยแอน เลมวยน์ (หรือวู้ดคิด) วิดีโอเปิดตัววันที่ 10 สิงหาคม ค.ศ. 2010 แสดงให้เห็นเพร์รีกำลังอยู่ในห้วงความรักกับคนรักในไฮสคูล เพร์รีแสดงเพลงดังกล่าวในรายการ"แซตเทอร์เดย์ไนต์ไลฟ์" ในงานประกาศรางวัลทีนช้อยส์อะวอดส์ งานประกาศรางวัลแกรมมีครั้งที่ 53 และอื่น ๆ อีกมากมาย เพลง "ทีนเอจดรีม" ได้เข้าชิงรางวัลแกรมมีสาขานักร้องแนวป็อปเพศหญิงยอดเยี่ยม เป็นเพลงที่สามที่เข้าชิงรางวัลดังกล่าว นิตยสารโรลลิงสโตนจัดให้เพลงนี้เป็นเพลงที่ดีที่สุดอันดับที่สี่ในปี ค.ศ. 2010 เพลงดังกล่าวได้อยู่ในอัลบั้ม"จัสต์แดนซ์ 3" และมีคนนำเพลงมาร้องใหม่มากมาย ดังที่ปรากฏในรายการ"อเมริกันไอดอล" "เดอะวอยซ์" และ"กลี"
อัสแซสซินส์ครีด 4: แบล็กแฟล็ก
อัสแซสซินส์ครีด 4: แบล็กแฟล็ก () เป็นซีรีส์เกมอิงประวัติศาสตร์แอ็คชันผจญภัย ที่พัฒนาโดย ยูบิซอฟจต์มอนทรีออล และเผยแพร่โดย ยูบิซอฟต์ โดยปรากฏในเครื่องเล่นเกมเพลย์สเตชัน 3, เอกซ์บ็อกซ์ 360, วียู ในเดือนตุลาคม 2013 และในเดือนพฤศจิกายน 2013 สำหรับเครื่องเล่นเกมเพลย์สเตชัน 4, ไมโครซอฟท์ วินโดวส์ และ เอกซ์บอกซ์ วัน อัสแซสซินส์ครีด 4: แบล็กแฟล็กเป็นเกมชุดที่หกในซีรีส์ อัสแซสซินส์ครีด สืบเนื่องจาก อัสแซสซินส์ครีด 3 ในปี 2012
เนื้อเรื่องจะอยู่ในต้นศตวรรษที่ 18 ที่ทะเลแคริบเบียน ในช่วงยุคทองแห่งโจรสลัด และติดตามเรื่องราวของโจรสลัดผู้มีชื่อเสียง เอ็ดเวิร์ด เคนเวย์ ซึ่งเป็นปู่ของ ราดูนฮาเกดูน (คอนเนอร์ เคนเวย์) ตัวเอกจากภาคอัสแซสซินส์ครีด 3 อัสแซสซินส์ครีด 4: แบล็กแฟล็ก จะมุ่งเน้นในการสำรวจสถานที่ทางเรือซึ่งแตกต่างจากเกมในภาคก่อนๆ แต่ก็ยังรักษาการเล่นแบบมุมมองบุคคลที่สาม และการสำรวจภาคพื้นดินรวมถึงการต่อสู้และลักลอบเอาไว้ ระบบผู้เล่นหลายคนยังคงมีอยู่ แต่สามารถเล่นได้แค่โหมดภาคพิ้นดินเท่านั้น ไม่สามารถท่องเรือได้
อัสแซสซินส์ครีด โร้ก
อัสแซสซินส์ครีด โร้ก เป็นเกมอิงประวัติศาสตร์และแอ็คชั่นผจญภัย ที่พัฒนาโดย ยูบิซอฟท์ โซเฟีย และเผยแพร่โดย ยูบิซอฟท์ โดยกำหนดวางจำหน่ายวันที่ 11 พฤศจิกายน 2014 ที่อเมริกาเหนือ 
และวันที่ 13 พฤศจิกายน 2014 ที่ยุโรปและออสเตรเลีย ซึ่งมีเฉพาะ เพลย์สเตชัน 3 และ เอกซ์บอกซ์ 360 ภาคนี้เป็นชุดที่แปดของซีรีส์อัสแซสซินส์ครีด
เป็นเรื่องราวต่อจากและมีความเกี่ยวข้องกับ อัสแซสซินส์ครีด 3 และ อัสแซสซินส์ครีด ยูนิตี
เนื้อเรื่องจะอยู่ในช่วงกลางศตวรรษที่ 18 ระหว่างสงครามเจ็ดปี ผู้เล่นจะรับบทเป็น เชย์ แพทริก คอร์แมก (Shay Patrick Cormac) มือสังหารที่แปรพรรคไปอยู่ฝ่ายเทมพลาร์
ซึ่งระบบการบังคับเรือยังคล้ายและการเล่นแบบมุมมองบุคคลที่สามก็ยังมีอยู่เช่นเดิม
การบังคับเรือจากจะนำมาใช้ในเกมนี้อีกครั้ง พร้อมกับบังคับเรือลำใหม่ชื่อ "มอร์ริแกน" เรือมอร์ริแกนมีลักษณะลำเรือที่เพรียวและท้องเรือตื้นกว่าเมื่อเทียบกับเรือ แจ็คดอว์ 
ของเอ็ดเวิร์ด เคนเวย์ ทั้งนี้มอร์ริแกนมาพร้อมกับอาวุธใหม่ๆ อย่างเช่น การปล่อยคราบน้ำมันและจุดระเบิด และความสามารถอื่นๆขณะปะทะกับเรือศัตรู เนื่องจากสภาพแวดล้อมในเกมเป็นแถบอาร์กติก 
ภารกิจที่จะต้องดำน้ำจึงถูกถอดออกไปในมหาสมุทรแอตแลนติกเหนือ เพราะทำให้ผู้เล่นอาจเสียชีวิตจากน้ำที่เย็นจัด
สำหรับการต่อสู้ มีอาวุธใหม่อย่าง air rifle ซึ่งจะช่วยให้ผู้เล่นสามารถจัดการกับศัตรูจากระยะไกลอย่างเงียบๆ และ air rifle สามารถปรับแต่งให้ใช้กระสุนได้หลากหลาย เช่น ประทัด
ผู้เล่นสามารถใช้เครื่องยิงลูกระเบิดที่ยิงออกมาแล้วกระสุนกระจายกลางอากาศหรือบรรจุกระสุนอื่นๆ ศัตรูของภาคนี้จะเป็นฝ่ายมือสังหารซึ่งพวกเขาใช้ทักษะการต่อสู้ได้เหมือนกับผู้เล่น เหล่ามือสังหารอาจซ่อนตัวอยู่ตามพุ่มไม้
แฝงตัวอยู่กับผู้คนหรืออาจกระโดดลงมาจัดการผู้เล่นจากทางอากาศ
แผนดินปืน
แผนดินปืน () ใน ค.ศ. 1605 ซึ่งในศตวรรษก่อนมักเรียก แผนกบฏดินปืนหรือกบฏเยสุอิต เป็นความพยายามลอบปลงพระชนม์พระเจ้าเจมส์ที่ 1 แห่งอังกฤษและที่ 6 แห่งสกอตแลนด์ที่ล้มเหลว โดยกลุ่มคาทอลิกอังกฤษ อันมีรอเบิร์ต เคตส์บี (Robert Catesby) เป็นผู้นำ
แผนคือ ระเบิดสภาขุนนางระหว่างการพิธีเปิดประชุมรัฐสภาอังกฤษในวันที่ 5 พฤศจิกายน ค.ศ. 1605 เป็นการนำกบฏประชาชนในมิดแลนส์ซึ่งเจ้าหญิงเอลิซาเบธ พระราชธิดาวัยเก้าพรรษาของพระเจ้าเจมส์ จะถูกยกเป็นพระมหากษัตริย์คาทอลิก เคตส์บีอาจเริ่มแผนหลังความหวังในอันจะได้ความอดกลั้นทางศาสนามากขึ้นภายใต้พระเจ้าเจมส์เสื่อมลง ปล่อยให้ชาวอังกฤษคาทอลิกจำนวนมากผิดหวัง ผู้ร่วมคบคิด ได้แก่ จอห์น ไรต์, ทอมัส วินเทอร์ (Thomas Wintour), ทอมัส เพอร์ซี, กาย ฟอกส์, ทอมัส เบตส์, รอเบิร์ต วินเทอร์, คริสโตเฟอร์ ไรต์, จอห์น แกรนต์, แอมโบรส รุกวุด, เซอร์เอเวอราด ดิกบีและฟรานซิส เทรชัม ฟอกส์ซึ่งมีประสบการณ์ทหารสู้รบในเนเธอร์แลนด์ของสเปนเพื่อปราบกบฏดัตช์ 10 ปี ได้รับมอบหมายให้รับผิดชอบระเบิด
แผนดังกล่าวรั่วสู่ทางการในจดหมายนิรนามส่งถึงวิลเลียม พาร์กเกอร์ บารอนมอนทีเกิลที่ 4 เมื่อวันที่ 26 ตุลาคม ค.ศ. 1605 ระหว่างการค้นสภาขุนนางเมื่อเวลาราวเที่ยงคืนของวันที่ 4 พฤศจิกายน ค.ศ. 1605 ฟอกส์ถูกพบว่ากำลังเฝ้าดินปืน 36 ถัง ซึ่งมากพอระเบิดสภาขุนนางเป็นซาก และถูกจับกุม ผู้ก่อการส่วนมากหนีออกจากกรุงลอนดอนเมื่อทราบการตรวจพบแผน โดยพยายามหาการสนับสนุนตามทาง หลายคนปักหลักสู้กับนายอำเภอวอร์เซเตอร์และบริวารที่ไล่กวดที่บ้านฮอลเบกี (Holbeche House) ในการต่อสู้ที่เกิดตามมา เคสต์บีเป็นผู้หนึ่งที่ถูกยิงเสียชีวิต ในการพิจารณาคดีในศาลเมื่อวันที่ 26 มกราคม ค.ศ. 1606 ผู้รอดชีวิตแปดคน รวมทั้งฟอกส์ ถูกพิพากษาลงโทษและตัดสินให้ถูกแขวนคอ, ควักไส้และผ่าสี่
บูพา ประกันสุขภาพ
บริษัท บูพา ประกันสุขภาพ(ประเทศไทย) จำกัด (มหาชน) ดำเนินธุรกิจเกี่ยวกับการประกันสุขภาพและประกันอุบัติเหตุมากว่า 60 ปี
จุดเริ่มต้นของบูพา ก่อตั้งขึ้นในประเทศอังกฤษด้วยวัตถุประสงค์เพื่อช่วยดูแลสุขภาพแก่สมาชิกในกลุ่มเท่านั้น จากนั้นขยายออกไปยังระดับองค์กร
เมือในปี 2500 ได้สร้างสถานพยาบาล "Nursing Homes Chartable Trust" ซึ่งต่อมาเปลี่ยนชื่อเป็น "Nuffield Hospitals" 
เมื่อในปี 2505 ก่อตั้งสหพันธ์นานาชาติในการให้บริการด้านสุขภาพ เพื่อสนับสนุนการดูแลสุขภาพสำหรับภาคเอกชนทั่วโลก
เมื่อในปี 2518 ก่อตั้งโรงพยาบาลบูพาขึ้น
เมื่อในปี 2539 ได้ก่อตั้งบริษัทบูพาขึ้นในประเทศไทย โดยมีการรวมตัวกับ บริษัท บลูครอส ประกันสุขภาพ (Blue Cross) 
เมื่อในปี 2561 กลุ่มบริษัท เอ็ทน่า (Aetna)ประกันสุขภาพได้เข้าซื้อกิจการส่งผลให้บริษัท บูพา ประกันสุขภาพ เปลี่ยนเชื่อเป็น เอ็ทน่า (Aetna) ประกันสุขภาพ
เจ้าแม่ตี่บ้อเนี้ย
ตี่บ้อเนี่ยเนี้ย () เป็นเทวนารีแห่งผ่นดิน หรือ พระแม่ธรณีตามความเชื่อปรัมปราของจีนและเป็นนิยมบูชาในลัทธิเต๋า
เตียนบ๊อ
เจ้าแม่เตียนบ๊อ หรือ พระแม่เทียนมู่ (, ) เป็นเทพธิดาแห่งสายฟ้า ตามความเชื่อปรัมปราของจีน โดยเป็นเทพนารีแห่งเสียงฟ้าร้อง โดยทำหน้าที่กับเทพลุ่ยกง
ลุ่ยกง
ลุ่ยกง หรือสำเนียงจีนกลางว่า เหล่ย์กง ( "เจ้าสายฟ้า") หรือ เหล่ย์เฉิ่น ( "อสุนีเทพ") เป็นเทพเจ้าแห่งสายฟ้า ตามความเชื่อปรัมปราของจีน โดยเป็นเทพผู้บันดาลให้ฝนตก โดยทำหน้าที่กับเทพเตียนบ๊อและยังเป็นหนึ่งในห้าแม่ทัพสวรรค์ร่วมกับ เอ้อร์หลัง เสิน นาจา คังหง่วนโส่ย  จิ่วหง่วนโส่ย  โดยเป็นแม่ทัพประจำทิศตะวันออก มีธงสีเขียวเป็นสีประจำกองทัพคุมกำลังทัพสวรรค์ 99,000 นาย ในการรักษาทิศทางของโลกมนุษย์และสวรรค์
โนเกียอาช่า 311
โนเกียอาช่า 311 เป็นสมาร์ตโฟนจอสัมผัส ผลิดโดยโนเกีย ระบบปฏิบัติการซีรีส์ 40 ออกวางจำหน่ายครั้งแรกที่กรุงเทพมหานคร พร้อมกับสมาร์ตโฟนจอสัมผัสอีกสองรุ่น ได้แก่ โนเกีย 305 และ โนเกีย 306 โดยที่โนเกียอาช่า 311 จะเป็นสมาร์ตโฟนหลักในการทำตลาด คุณสมบัติหลักของโนเกียอาช่า 311จะรองรับระบบ3 จีและวายฟาย
ชนกันต์ พูนศิริวงศ์
ชนกันต์ พูนศิริวงศ์ หรือ บอส เกิดเมื่อวันที่ 31 ตุลาคม พ.ศ. 2536 เป็นนักแสดง นายแบบ ชาวไทย เป็น 1 ใน 50 หนุ่มโสดในฝัน CLEO ปี 2012เริ่มเป็นที่รู้จักจากการเล่นภาพยนตร์เรื่อง Art Idol อยากให้เธอรู้ว่ากูติสท์ และได้แสดงเรื่อง คุณผีที่รัก เป็นละครเรื่องแรก ด้านการศึกษา ระดับมัธยมที่โรงเรียนกรุงเทพคริสเตียนวิทยาลัย ปัจจุบันจบปริญญาตรี คณะนิเทศศาสตร์ มหาวิทยาลัยกรุงเทพ
Art Idol อยากให้เธอรู้ว่ากูติสท์ (2555) รับบท อาร์ท
โมฮาเหม็ด อัลซารูนี
โมฮาเหม็ด อับเดลคาริม โมฮาเม่ อัลซารูนี่ (เกิดเมื่อวันที่ 6 กุมภาพันธ์ 2515) เป็นกรรมการการแข่งขันฟุตบอลชาวเอมิเรสต์ ซึ่งได้สิทธิ์เป็นกรรมการระหว่างประเทศของสหพันธ์ฟุตบอลระหว่างประเทศ(ฟีฟา)
อัลซารูนี่เป็นกรรมการตัดสินฟุตบอลของฟีฟาตั้งแต่ปี พ.ศ. 2545 เป็นกรรมการในการแข่งขันฟุตบอลต่างๆ รวมถึง AFC Champions League และ การแข่งขันฟุตบอลโลกรอบคัดเลือก ปี 2557 โดยเริ่มจากการแข่งขันระหว่าง บาห์เรนและการ์ตา.
โมฮาเหม็ดถูกวิพากษ์วิจารณ์อย่างหนักจากผู้รับชมการแข่งขันฟุตบอลระหว่างไทยกับเกาหลีใต้ในการแข่งขันเอเชียนเกมส์ ครั้งที่ 17 ณ กรุงอินชอน สาธารณรัฐเกาหลี เมื่อวันที่ 30 กันยายน 2557 ชาวไทยว่าเป็นไปอย่างไม่ยุติธรรม อาทิเช่นการไม่ให้ลูกแฮนด์บอล การให้จุดโทษอย่างไม่ถูกต้อง เป็นต้น
อัญชิสา เลี่ยวไพโรจน์
อัญชิสา เลี่ยวไพโรจน์ ชื่อเล่น กิ๊ฟ เป็นดารานักแสดงสาวชาวไทย ชื่อ อัญชิสา แปลว่าสตรีผู้มีอำนาจ กิ๊ฟ เกิดเมื่อวันที่ 8 พฤษภาคม พ.ศ. 2524 ที่ โรงพยาบาลสระบุรี มีพี่น้อง 2 คน เป็นเด็กสุขภาพสมบูรณ์ เลี้ยงง่าย ตอน อายุ 3 ขวบ เรียนที่ โรงเรียนอนุบาลสระบุรี เป็นเด็กขี้อายไม่ค่อยพูด ก่อนไปโรงเรียนจะงอแงตลอด ก็เลยถูกครูประจำชั้นจับไปทำกิจกรรมเยอะมาก เช่น จับไปฝึกรำ, เต้น งานกีฬาสีของโรงเรียนก็ถูกจับให้ไปถือป้ายกีฬาสี วันไหว้ครูก็ให้ถือพานไหว้ครู จนทำให้กิ๊ฟตัวน้อย กลายเป็นเด็กที่กล้าแสดงออก
มีอยู่ครั้งหนึ่ง กิ๊ฟอยู่ในงานกีฬาสีของโรงเรียน ถูกเพื่อนแกล้งทุบลูกโป่งแตกเสียงดังมาก กิ๊ฟตกใจมากร้องกรี๊ดสุด ๆ ทำให้แต่นั้นมากิ๊ฟกลัวลูกโป่งขึ้นสมอง เจอลูกโป่งที่ไหนจะรีบเดินหนีไปไกล ๆ เพราะเหตุการณ์ครั้งนั้นยังฝังใจไม่หาย
ต่อมาได้เข้ามาเรียนระดับมัธยมที่ รร.วัฒนาวิทยาลัย กรุงเทพฯ โดยเป็นนักเรียนประจำตั้งแต่ม.1-ม.6 กิ๊ฟเข้ากับเพื่อน ๆ ง่ายจึงมีเพื่อนสนิทหลายคน พอถึงวันศุกร์ทีไรกิ๊ฟจะดีใจมากเพราะตอนเย็นจะได้กลับบ้าน และจะกลับเข้าโรงเรียนอีกครั้งในวันอาทิตย์ ซึ่งพอถึงตอนนั้นกิ๊ฟไม่อยากกลับโรงเรียน คุณแม่ต้องพาเดินซื้อของตามห้างก่อนเข้าโรงเรียน หลังจากเรียนจบ ม.5 กิ๊ฟก็ไปสอบเข้าเรียนมหาวิทยาลัยทั้ง ๆ ที่อายุน้อยกว่าเพื่อน ๆ ในที่สุดก็ได้ไปเรียนคณะนิเทศศาสตร์ มหาวิทยาลัยกรุงเทพ อย่างที่ตั้งใจไว้
ยิ่งโตยิ่งสวย กิ๊ฟก็เลยถูกแมวมอง ชักชวนให้เข้าวงการบันเทิง ด้วยการเข้าประกวดหนุ่มสาวแฮคส์ ซึ่งเธอไม่ชอบเลย แต่ก็คิดอยู่หลายอาทิตย์กว่าจะตัดสินใจ และแล้วเธอก็ได้ตำแหน่งสาวแฮคส์มาครอง จนกระทั่ง นุสรา สังวริบุตร บอสค่ายดีด้าฯ เห็นแววด้านการแสดง จับมาเล่นละครพื้นบ้านเรื่อง นางพญาไพร ทำให้คนรู้จักเยอะมาก
และนั่นก็เป็นจุดเริ่มต้น ทำให้กิ๊ฟมีผลงานทั้งด้านละครด้านหนัง และอื่น ๆ ตามมาอีกมากมาย จนถึงทุกวันนี้
ประเทศกาตาร์ในเอเชียนเกมส์ 2014
ประเทศกาตาร์ เข้าร่วมแข่งขันกีฬาเอเชียนเกมส์ ครั้งที่ 17 ค.ศ. 2014 (พ.ศ. 2557) ซึ่งจัดขึ้นที่เมืองอินช็อน ประเทศเกาหลีใต้ ระหว่างวันที่ 19 กันยายน ถึง 4 ตุลาคม พ.ศ. 2557
สหพันธรัฐชาน
สหพันธรัฐชาน หรือ แคว้นสหรัฐไทยใหญ่ (Federated Shan States) เป็นชื่อของหน่วยทางการบริหารในจักรวรรดิอังกฤษ ครอบคลุมดินแดนของรัฐชานและรัฐกะเรนนีในพม่าปัจจุบัน ในขณะที่อังกฤษเข้ามาปกครองพม่า การจัดตั้งสหพันธรัฐเป็นการเตรียมการเพื่อถ่ายโอนอำนาจของเจ้าฟ้ามาสู่รัฐบาลพม่า สถานะของเจ้าฟ้าภายในระบบนี้เทียบได้กับราชรัฐในอินเดียที่ได้ตั้งขึ้นเมื่อ พ.ศ. 2431
ในช่วงที่อังกฤษปกครอง เจ้าฟ้าที่ปกครองไทใหญ่มี 7 เมือง ปกครองด้วยราชวงศ์ท้องถิ่น และมีข้าหลวงอังกฤษดูแล 1 คน และได้รวมการบริหารรัฐกะเรนนีเข้ามาด้วยเมื่อ 10 ตุลาคม พ.ศ. 2465 และเรียกชื่อว่าสหพันธรัฐชาน ภายใต้การดูแลของข้าหลวงใหญ่อังกฤษซึ่งยังดูแลกลุ่มรัฐว้าด้วย ต่อมา ในวันที่ 27 พฤษภาคม พ.ศ. 2485 ระหว่างสงครามโลกครั้งที่สอง รัฐเชียงตุงถูกรุกรานโดยกองทัพจักรวรรดิญี่ปุ่น ตามข้อตกลงก่อนหน้านี้ระหว่างรัฐบาลจอมพล ป. พิบูลสงครามกับจักรวรรดิญี่ปุ่น ในเดือนธันวาคมของปีเดียวกันนั้น กองทัพพายัพของไทยได้เข้ายึดครองพื้นที่บางส่วนของรัฐกะเรนนีที่อยู่ระหว่างชายแดนไทยกับแม่น้ำสาละวิน ซึ่งกินพื้นที่ฝั่งตะวันออกของรัฐกันตรวดี รวมทั้งพื้นที่ของรัฐเชียงตุงและเมืองพาน ไทยเรียกดินแดนที่ถูกผนวกนี้ว่าสหรัฐไทยเดิม ซึ่งตั้งขึ้นเมื่อ 1 สิงหาคม พ.ศ. 2486 ไทยได้คืนดินแดนนี้ให้อังกฤษใน พ.ศ. 2488
หลังจากพม่าได้รับเอกราชใน พ.ศ. 2491 สหพันธรัฐชานได้เข้าร่วมในสหภาพพม่าในฐานะรัฐชานและรัฐกะยา โดยมีสิทธิจะแยกตัวออกจากสหภาพตามความตกลงเวียงปางหลวง หลังการรัฐประหารใน พ.ศ. 2505 สิทธิของรัฐชานในการแยกตัวออกและสถานะต่าง ๆ ของเจ้าฟ้าถูกยกเลิกโดยรัฐบาลทหารของเนวีน
เมแกน เทรนเนอร์
เมแกน อลิซาเบธ เทรนเนอร์ () เป็นนักร้อง และนักแต่งเพลงชาวอเมริกัน เริ่มต้นการแสดงดนตรีครั้งแรกให้กับวงท้องถิ่น และเป็นนักแต่งเพลงกับค่ายบิ๊กเยลโลด็อกมิวสิค ก่อนที่เธอจะมาจดสัญญากับค่ายเพลงอีพิกเรเคิดส์ พร้อมกับปล่อยซิงเกิล "All About That Bass" ที่สามารถขึ้นเป็นอันดับหนึ่งบนชาร์ตบิลบอร์ดฮอต 100 จนเธอกลายเป็นที่รู้จักกันอย่างแพร่หลาย
เทรนเนอร์เกิดเมื่อวันที่ 22 ธันวาคม ค.ศ. 1993 ที่เกาะแนนทัคเก็ต ในรัฐแมสซาชูเซตส์ ประเทศสหรัฐอเมริกา เป็นบุตรสาวคนโต มีบิดาชื่อแกรี และมารดาชื่อเคลลี่ เทรนเนอร์ เธอมีน้องชาย 2 คนคือ ไรอัน และจัสติน เทรนเนอร์เริ่มต้นสร้างเพลงตั้งแต่อายุ 7 ขวบ และหัดแต่งเพลงแรกตอนอายุ 11 ขวบ โดยพ่อแม่ของเธอได้ซื้อคอมพิวเตอร์ให้ตอนอายุ 13 ปี และสร้างสตูดิโอในบ้านไว้ให้เธอได้อัดเพลง เทรนเนอร์เติบโตและได้รับการเลี้ยงดูเป็นอย่างดีในแนนทัคเก็ต จนกระทั่งครอบครัวของเธอย้ายมาที่เคปค้อด เธอจึงจำเป็นต้องเข้าเรียนที่เนาเซตไฮสกูล (Nauset Regional High School) ที่ไฮสกูลเธอได้เรียนรู้ทั้งการร้องเพลง การเล่นกีตาร์ และเล่นทรัมเป็ตในวงแจ๊ส นอกจากนี้เธอยังได้เรียนกับจอห์นนี สปามปินาโต สมาชิกวงเดอะสปามปินาโตบราเธอร์ เธอได้เริ่มแสดงดนตรีโดยเป็นนักกีตาร์ คียบอร์ด และร้องให้กับวงท้องถิ่นชื่อ "ไอแลนด์ ฟิวชัน" เป็นเวลา 4 ปี
เมื่อเทรนเนอร์มีอายุครบ 17 ปี เธอได้ถูกแนะนำโดยอัล แอนเดอร์สัน สมาชิกวงเอ็นอาร์บีคิว ให้คาร์ลา วอลเลซ เจ้าของร่วมและผู้จัดการทั่วไปของค่ายบิ๊กเยลโลด็อกมิวสิค รู้จัก จนเธอได้เข้ามาเซ็นสัญญาเป็นนักแต่งเพลงกับค่ายของวอลเลซหลังจากวันคล้ายวันเกิดครบรอบ 18 ปีของเทรนเนอร์ได้ไม่นาน ต่อมาในปี ค.ศ. 2011 ระหว่างที่เธอยังเรียนอยู่ที่ไฮสกูล เทรนเนอร์ได้เขียนเพลงและได้ปล่อยอัลบั้มแรกของเธอ ""I'll Sing With You"" ในวันที่ 31 มกราคม และอัลบั้ม ""Only 17"" ในวันที่ 14 กันยายน หลังจากนั้นเธอเดินทางไปกับทริปเขียนเพลงที่ลอสแอนเจลิส, นครนิวยอร์ก และแนชวิลล์ และตั้งถิ่นฐานอยู่ที่แนชวิลล์ตอนอายุ 19 ปี เทรนเนอร์มีผลงานเขียนเพลงให้กับ ซาบรีนา คาร์เพนเตอร์, แรสคอล แพลตส์, อาร์ไฟฟ์ และศิลปินอีกมากมาย
ระหว่างทริปของเทรนเนอร์ เธอได้พบกับเควิน คาดิช ผู้เคยได้เข้ารับการเสนอชื่อเข้าชิงรางวัลแกรมมี ทั้งสองได้ร่วมกันเขียนเพลง "All About That Bass" ในปี ค.ศ. 2014 โดยทางค่ายบิ๊กเยลโลด็อกมิวสิคบอกกับเธอว่า "มันคือเพลงที่ดีและมีศิลปินน้อยคนนักที่จะร้องเพลงนี้ได้" จนเมื่อแอล.เอ. เรด ประธานกรรมการและซีอีโอของค่ายอีพิกเรเคิดส์ ได้ยินดีโมของเพลงนี้จากเธอ จึงได้พาไปเซ็นสัญญากับค่ายของเขา และได้ปล่อยซิงเกิลนี้ในฐานะศิลปินเดี่ยว ในวันที่ 30 มิถุนายน ค.ศ. 2014 "All About That Bass" เป็นเพลงแรกของเทรนเนอร์ที่สามารถขึ้นเป็นอันดับหนึ่งบนชาร์ตบิลบอร์ดฮอต 100 และชาร์ตอีกหลายประเทศ เช่น ออสเตรเลีย, แคนาดา, เดนมาร์ก และนิวซีแลนด์ เป็นต้น นอกจากนี้ยังสร้างประวัติศาสตร์บนชาร์ตของสหราชอาณาจักร โดยเป็นเพลงแรกที่ทำสตรีมส์อะโลนสู่ Official Singles Chart Top 40 ในยอดขาย 1.17 ล้านสตรีมส์ ต่อมาในวันที่ 9 กันยายน ค.ศ. 2014 เทรนเนอร์ได้ปล่อยอีพีแรกของเธอชื่อว่า ""Title"" ซึ่งสามารถทำยอดขาย 21,000 แผ่น ในวีคแรกบนชาร์ตบิลบอร์ด 200
อัสแซสซินส์ครีด: บราเธอร์ฮูด
อัสแซสซินส์ครีด: บราเธอร์ฮูด เป็นเกมอิงประวัติศาสตร์ แอ็กชั่นผจญภัย ที่พัฒนาโดย ยูบิซอฟท์ มอนทรีออล และเผยแพร่โดย ยูบิซอฟท์ 
ซึ่งอัสแซสซินส์ครีด: บราเธอร์ฮูดเป็นเกมชุดที่สามของซีรีส์อัสแซสซินส์ครีดต่อจากเกมอัสแซสซินส์ครีด 2 ในช่วงแรกวางจำหน่ายเฉพาะเครื่องเล่นเพลย์สเตชัน 3 และ เอกซ์บอกซ์ 360โดยเริ่มที่อเมริกาเหนือในวันที่ 16 พฤศจิกายน 2010 หลังจากนั้นวางจำหน่ายเกมสำหรับไมโครซอฟท์ วินโดวส์ในเดือนมีนาคม 2011 และตามด้วยแพลตฟอร์ม OS X ในเดือนพฤษภาคม 2011
หลังจากเหตุการณ์ในภาค 2 ได้จบลงไป Cesare Borgia นำกองทหารของ Templar ที่เข้ามาบุกทำลายด้วยกองทัพทหารและปืนใหญ่ มาริโอ้(Mario Auditore)ถูกสังหารด้วยกองทัพของเทมพลาร์ เอซิโอ้บาดเจ็บสาหัส ฟื้นอีกทีมาอยู่มาที่โรม
สำนักพระราชวังญี่ปุ่น
สำนักพระราชวังหลวง (, ) เป็นหน่วยงานในกำกับของรัฐบาลญี่ปุ่น รับผิดชอบในกิจการของรัฐอันเกี่ยวข้องกับพระราชวงศ์ญี่ปุ่น และยังเป็นผู้เก็บรักษาตราพระราชลัญจกร และ รัฐลัญจกร ทั้งนี้ ก่อนสงครามโลกครั้งที่สอง หน่วยงานนี้ใช้ชื่อว่า กระทรวงพระราชสำนัก (宮内省)
หน่วยงานนี้แตกต่างไปจากหน่วยงานอื่นของรัฐ ตรงที่กิจการของหน่วยงานนี้จะไม่รายงานโดยตรงต่อนายกรัฐมนตรีในระดับคณะรัฐมนตรี ซึ่งเป็นผลมาจากการตรากฎหมายให้หน่วยงานนี้เป็นหน่วยบริหารอิสระ